
MHCRTWHE 

l^dCNAL 

Den Miss International na China 



SI tin un candidata cu sigur a haci un promocion grandi pa 
Aruba, ta Miss Aruba, srta. Nuraisa Lispier. El a logra bay cu 
e titulo di “Best National Costume 2008 den e certamen di 
Miss International 2008, celebra na China.Miss Aruba Nuraisa 
Lispier a haci masha contacto y a sa di profila su mes, pa cual 
tur dia tin su potretnan den corantnan, tanto local como 
internacional. El a yega laat ayera nochi for di Miami, pero 
tabatin basta hende na Aeropuerto pa recibi’e. Un biaha mas 
di parti di nos di AWEMainta, pabien Nuraisa, cu e tremendo 
representacion y e promocion duna na Aruba. 






Hoi Sang Supermarket 
Seroe Patrishi 


i' 


Oficina di Santa Rosa 

PA algun tempo nos isla ta wordo azota pa un ola di ladronicia pero den nos edicion di awe nos 
ta trece pa dilanti cuatro diferente lugar cu den un solo anochi a bin haya bishita indesea. Esaki 
por ta e “Ordo y Prosperidad” cu Gobierno actual e priminti nos? Abo ta corda un Aruba cu tanto 
ladronicia asina? Nos no mester bai algun decadas atras djis 5 aña pasa, kico a bai robes? 

Chun Wa Minimarket, Mahuma 


na Oranjestad 


GCBIBMDD MPSOPCRM^S! 


ARTHUR Dowers den conferen- 


cia di prensa a mustra kico Ga- 
binete Oduber a haci cu e cono- 
cido Amaya. E cas aki ta situa na 
Madiki y segun Dowers esaki ta e 
ordo y prosperidad cu gobierno 
di MEP a priminti pueblo: crea 
desaster, crea cosnan inhumano 
pa un pueblo. A haci un apelacion 
na consenshi di esnan di MEP pa 
coy un tiki di e placa cu e friends 
& family a haya pa un centro di 
rehabilitacion. 

Despues di a sinta su castigo, 
paga pa loke el a haci 

T’e mayornan riba 
nan propio gasto a 
manda nan yiu 
Hulanda bay studia 

Gobierno no a duna ningun 
clase di studie-opdracht 

RELACIONA cu e publicacion di ayera den AWEMainta, cu 
for di fuentenan den seno policial, ta reina masha malcontento, 
despues cu a bira conoci cu e autor intelectual tras di e fraude cu 
rijbewijs, pa cual tin hende a cobra suma considerable, awor a 
haya un “studie-opdracht” di Gobierno, pa bay studia na Hulanda, 
mayornan a reacciona. 

No tin nada cu nan yiu Jeremi C., a haya un studie-opdracht di 
Gobierno como recompensa pa bay studia. Pues no por papia di 
ningun clase di compensacion di parti di Gobierno. 

“Nos yiu Jeremi a paga pa su falta cometi. Y nos como mayor 
tambe a sufri di e consecuencia aki, pero nos como mayor no por 
benta un yiu afo. Despues di a sinta su castigo, ta nos como mayor 
a dicidi di mand’e Hulanda bay studia y riba nos propio gasto. 

Y pa informacion di tur cu kier sa, Jeremi C. lo drenta scol te 
otro aña, y mientrastanto nos mester sigui mantene p’e por keda 
Hulanda, maske cu cuanto gana nos tin pe el a keda Aruba”, un 
di e mayornan a reacciona na AWEMainta. 

Ta bon pa coregi tambe e hecho cu constantemente ta ser bisa, 
cu e tata ta un coordinador di Minister di Husticia, Rudy Croes. E 
tata a declara ayera mainta na AWEMainta, cu e no ta coordinador 
di Minister Rudy Croes, pero si e ta un empleado publico na un 
departamento di Gobierno. Constantemente e ta ser menciona 
como coordinador, loke no ta berdad. 

Asina aki AWEMainta cumpliendo cu peticion di e mayornan, ta 
coregi e noticia aki, cu Jeremi a haya un studie-opdracht. Deseo di 
e famia tabata pa nos di AWEMainta divulga nos fuente, pasobra 
nan no por kere cu ta for di seno policial e noticia aki a sali, cu a 
cuestiona e supuesto “studie-opdracht”, pero nos di AWEMainta 
no y hamas lo divulga su fuente, maske cu e por a duna nos un 
informacion eroneo. 

Si e noticia por a causa cualkier inconveniencia p’e famia, nos 
disculpa. 


Na Dos Playa manera AWEMainta a informa 

Guardacosta di Aruba y Antiyas 
a intercepta 45 kilo di cocaine na 
Dos Playa Aruba 




GUARDACOSTA di Antiyas 
y Aruba durante patruye dia- 
domingo den prome oranan di 
madruga a intercepta e boto, 
“Edimar” cu tabatin un car- 
gamento di 45 kilo di cocaina 
abordo. 

E droga tabata den dos saco 
grandi y e 3 miembronan di 
tripulacion a keda deteni. 

Tur esaki a sosode alrededor 
di 01.40 di madruga, ora cu 
unidadnan di Guardacosta a 
detecta un boto sospechoso 


ta moviendo den direccion di 
Aruba. Di e forma aki un pa- 
truya di Guardacosta a sigui e 
boto aki silenciosamente, pero 
asina cu e personal di e boto 
go-fast a nota cu nan a keda 
descubri, nan kier a baha na 
awa, y a pone nan motornan 
den full speed. 

Pero Guardacosta, a logra di 
pone para keto, na altura di 
Andicuri na como un miya y 
mey for di costa. 


Manera ya menciona, abordo a 
haya dos saco grandi cu 45 kilo 
di cocaina. E boto “Edimar” ta 
procedente di Las Piedras, Ven- 
ezuela. Abordo tabatin 3 Ven- 
ezolano, y nan tur a keda deteni 
y entrega na Cuerpo di Polis di 
Aruba, pa mas investigacion. E 
boto mes a ser hiba p’e waf di 
Guardacosta na Savaneta, unda 
e ta confisca. E investigacion di 
e caso aki ta sigui su curso, pa 
determina, ta pa kende(nan) e 
droga aki ta destina. 


Calypso y Roadmarch Contest ta bay Centro 

di Bario Lago Heights 


AWE ta nan intencion pa anunci’e, esta 
cu SAC su comision, cu a bin ta evalua 
diferente sitio pa organisa e proximo 
Calypso y Roadmarch Contest, cu sigur 
lo no ta den Joe Laveist Sportpark, lo 


bay Centro di Bario Lago Heights. 

E sitio lo wordo sera cu container y 
consecuentemente dificil pa hende por 
bula. Pa loke t’e preocupacion cu no tin 
espacio suficiente pa para auto, esey 


a keda regla tambe, mescos tambe e 
iluminacion cu mester p’e sitio y pafor 
di e parke cu nan lo construi p’e ocasión 
special aki. 

Di e forma aki, SAC ta mantene e Ca- 


lypso y Roadmarch Contest pariba di 
brug, manera a keda demanda pa hopi 
amante di e competencia aki, y cu ta 
alega cu esaki ta un di e atraccionnan 
grandi pa San Nicolas. 

OM no tin ningun prueba relevante, manera investigadornan 

di afo ta pretende 

Declaracion di testigo Celes ta comprometedor pa 
Joran van der Sloot, pero no ta trece claridad di 
desaparicion di Natalee Holloway 

Prome cu fin di aña lo sa si ta persigui Joran van der Sloot of no 


RELACIONA cu e programa di 
Peter R. de Vries tocante desa- 
paricion di Natalee Holloway, 
Ministerio Publico a habri e 
investigacion contra Joran van 
der Sloot di nobo na februari 
2008. 

Meta di e investigacion tabata 
pa, cu material di prueba nobo, 
yega na establece si Joran van 
der Sloot a papia berdad den e 
grabacionnan cu De Vries a haci 
den secreto. 

Haya prueba nobo den un 
caso asina, cu tin 3 aña caba ta 
wordo investiga, ta hopi dificil, 
segun un comunicado di Minis- 
terio Publico. 

Peter de Vries varios biaha a 
pasa tips pa Ministerio Publico. 
Sinembargo, ningun di e tipnan 
aki a hiba na mas prueba. Algun 
tips ainda ta wordo debida- 
mente investiga. 

Siman pasa Ministerio Publico 
a haya un declaracion di un 
testigo, e dama Celes, kende 
a bin padilanti tambe den e 
programa di Peter de Vries dia 
9 di november. E declaracion 
di e testigo aki lo wordo agrega 
n’e dossier (despues cu ricibi’e 
oficialmente for di Hulanda). 
Segun Ministerio Publico e 
declaracion aki ta comprom- 
etedor pa Joran van der Sloot, 



pero no ta duna claridad pa 
loke t’e desaparicion di Natalee 
Holloway. 


Di acuerdo cu informacion cu 
nos di AWEMainta tin ta, cu 
Ministerio Publico tin tur inten- 
cion pa dicidi prome cu fin di e 
aña aki, kico lo haci cu e caso 
aki 5 sea ta persigui Joran van 
der Sloot of no. 

DOCUMENTAL DI RENEE 
GIELEN 

Pa loke ta Renee Gielen, Min- 
isterio Publico a tuma nota di 
e documental di e periodista 
Renee Gielen tocante desapari- 
cion di Natalee Holloway. 
Segun Ministerio Publico, ta 
trata di un compilacion intrig- 
ante di e hechonan. Riba un 
punto so Ministerio Publico no 


ta comparti e reconstruccion di 
hechonan di señora Gielen. 
Hustamente relaciona cu e 
documental, Ministerio Publico 
a pidi Aruba Airport Authority 
pa informacion oficial tocante 
e ora di yegada exacto di e jet 
priva den cual señora Beth 
Twitty (mama di Natalee) a 
yega Aruba prome biaha. Esaki 
ta un parti di investigacion cu 
nunca prome a wordo haci. 

Di banda di AAA a confirma por 
escrito y na man di informacion 
di computer cu e jet ey a baha 
na Aruba riba 30 di mei 2005 
pa 21.57’or. Na huicio di Min- 
isterio Publico, esey ta mustra 
cu e sugerencia di señora Renee 
Gielen cu señora Beth Twitty lo 
a yega Aruba mucho mas tem- 
pran e dia ey, no tin base, segun 
Ministerio Publico. 

Ministerio Publico a conclui 
cu señora Renee Gielen no tin 
conocimento di contenido di 
e dossier di investigacion di 
desaparicion di Natalee Hol- 
loway. Mirando e contenido di 
e dossier, Ministerio Publico 
ta di opinion cu e direccion di 
investigacion manera a keda 
manteni te awor, ta keto bay 
esun corecto. E conclusionnan 
di señora Renee Gielen no ta 
kita nada di esey. 


Tur dialuna tin un sushedad 
horibel cu ta wordo laga 
atras riba nos beachnan 

USUARIONAN y trahadornan na Eagle Beach ta hopi fada cu un 
situacion cu ta bin ta tumando den siman y mas ainda den fin di 
siman. T’asina cu dialuna nan ta yega haya un Eagle Beach total- 
mente sushi y nan mester yena sigur full un pick up solamente cu 
e sushedad riba e pida di Tagle Beach. En bes cu esnan cu ta bay e 
beach aki tira e sushi den e barinan ubica rond, nan ta prefera di 
tira esaki cualkier otro caminda. 

Tony Waldron, doño di un compania di water sports pa hopi aña a 
comenta riba e situacion aki cu tur diadomingo ta mesun storia, cu 
tin cierto hendenan ta bay e beach come fast food y bebe y ta laga 
e porkerianan atras. E ta referi aki na boter, cups, papel, sushedad 
humano, urina, etc. Segun e ta indica, aparentemente ningun hende 
ta haci nada y hasta ta conta cu algun dia atras un patruya a bay y 
nan a kibra su windshield. 

Segun Tony Waldron, no pasobra tin hende ta haci e beach limpi e 
personanan mester laga sushedad atras. 

Pero esey no ta tur, e caminda na Eagle Beach tur diadomingo 
ta wordo usa como drag strip y ningun hende ta para nan, segun 
Waldron.Un trahador di water sports ubica riba Eagle Beach, Henry 
Tromp tambe ta cuestiona e situacion aki y ta puntra dicon esnan cu 
ta bin cu p.e. caha di cerbes no por bay cune atrobe en bes di lague 
atras. Hasta e ta bisa cu tur anochi e ta laga un saco di sushi atras 
pa esnan cu ta bay e beach tira nan sushi den dje, pero semper e ta 
keda bashi y pesey e ta bisa cu e hendenan aki ta malo nan ta susha 
e lugar.Loke ta mas tristo ta cu nan ta kibra boter tur rond y esaki 
ta trese peliger pa tur e usuarionan di e beach. Ya caba Henry a 
yega di corta su dede varios biaha ora di piki esakinan, pero tambe 
turistanan a yega di pasa den e mal experiencia aki. 

Un posibel solucion ta pa adopta e tipo di leynan cu Merca tin ca- 
minda cu no mag di bebe cerbez of alcohol riba beach mas y si polis 
haya un hende ta haci’e toch e ora e ta haya un but. 

Eric Maduro un trahador di DOW cu ta haci e parti di limpieza a 
conta cu dialuna no ta co’i papia mes, cu tin dianan cu nan ta tarda 
masha hopi mes pikiendo boter di cerbes, whiskey, cahanan di 
cerbes, etc. Cu en bes di benta esakinan den bari sushi nan ta bente 
banda di dje. Pero tambe e ta splica cu e situacion aki no ta tuma 
lugar solamente na Eagle Beach, cu banda di warda di polis banda 
di e high risenan e lugar ta keda na werki. 

Ta increibel con nos propio ciudadanonan ta cabando cu nos beach- 
nan y hasta coriendo cu nos turistanan. Come on, mester bir amas 
conciente di nos naturaleza y cuid’e y esey ta algo cu ta cuminsa 
na cas! 



START..W- 

YOUR DAY WITH 

A KING 

BREAKFAST \ 


BOTH BREAKFAST COME 
WITH COFFEE, TEA OR SOFT 


OR 


THE 


BREAKFAgfÇ 

AWEMainta su vision di Calidad vs e Realidad - Entrega 11 


E pagina aki a cuminsa na 
luna di september di e aña 
aki cu e meta, desde e wowo 
critico di prensa, pa ta educa- 
tivo, informativo y aportativo 
pa contribui na un comunidad 
cu por biba calidad y exigi cali- 
dad. AWEMainta ta sigui awe 
cu un otro entrega di e tema 
Calidad. Siman pasa nos a 
scirbi tocante plan strategico. 
Un bon maneho di calidad den 
tur aspecto di un producto, 
bien sea servicio, informacion 
of mercania, mester por tin 
como su punto di salida un 
bon plan strategico. Elemen- 
tonan di un Plan Strategico 
ta cuater: Mision, Obhetivo, 
Meta y Strategia. 

Siguientemente e nificacion di 
cadaundinan.Mision: Mision 
ta defini e negoshi (producto) 
presente y su limitacion pa 
cu pa futuro.Metanan: Esaki- 
nan ta resultadonan cuanti- 
tativo selecta pa logra riba 
un termino corto of largo. E 
resultadonan cuantitativo ta 
apoya (steun) directamente e 
obhetivonan. Metanan mester 
por ta realiszabel y nan mester 
ta relaciona na e “key factor 
nan” pa e éxito di e negoshi 
(producto) y tambe e mester 
ta congruente cu e obhetivo- 
nan. Nota: ora ta papia di “key 
factor” den un plan, esaki 
nifica e factor importante of 
decisivo den algo.Strategia: 
Strategia ta un cantidad di 
programa separa, pero re- 
lata y re-inforzante pa cumpli 
exitosamente cu e obhetivo y 
metanan selecta pa e negoshi 
(producto) .Un Plan Strategico 
generalmente tin participa- 
cion di tur hende cu ta involvi 
cu e negoshi (producto). Pla- 
neamento Strategico ta encera 
tres fase. 

DISEÑANDO E STRATEGIA: 
Kico ta e factornan critico 
pa exito den e negoshi (pro- 
ducto)? 

Kennan ta competidor, nan 
fortaleza y nan debilidad? 
Kico ta e fortaleza y debilidad 
propio? 

Kico ta e propio opcionnan? 
Kico a asumi majormente? 


CIRCULO Dl PLANIFICACION STRATtGICO 



—^ EnlacediFeedback 


DETAYANDO E PROGAMAN- 
AN STRATEGICO 
Cual ta e programanan speci- 
fico cu ta scohe pa alcanza 
metanan y di con? 

Cual ta e recursonan cu esaki- 
nan ta rekeri? 

Cual ta e risico of premio nan 
den cada programa? 

Ken lo haci’e - kico-ki ora y 
con ? 

3. SIGURANDOIMPLEMENT- 
ACION DIE PROGRAMANAN 
STRATEGICO 

Cual ta e puntonan intermedi- 
ario pa “check” si nos ta riba e 
bon caminda? 

Tin disponibel, of ta existi, 
e midimento di e trabao y e 
responsabilidad? 

Ta existi un sistema di “prome- 
alarma”? 

Ta existi, of tin na lugar, un 
sistema adecuado y visibel 
pa recompensacion of pa pe- 


nalidad? 

E tres fasenan pa yega na un 
plan strategico ta hopi intenso 
y por tuma varios siman of 
tin biaha lunanan largo. Por 
ehempel: e Plan Strategico 
pa Aruba 2025 cu ta un Plan 
cu ta abarca e periodo 2009 
- 2025, a cuminsa desde feb- 
ruari 2008 cu e prome fase y 
awor ta avanzando pa e otro 
fasenan.E ilustracion adhunto 
sin duda lo aclarea e descrip- 
cion aki riba. Nos lubida, sem- 
per nos ta habri pa ‘feed-back’ 
riba nos articulonan. 

Donlte na Aruba 

www.your-connexion.com 

orders@your-connexion.com 


MERCA 

8219NW 191 LN 
Miami, FL 33015 
(786) 281-2408 

ÓISCOUNT! 


[Baiunicamente 


DlSBOUNTI 


discounti 


Pa unicamente 


Pa unicamente 


KIAJ KIAMOTORS 


Solamente pa un tempo limita of tanten tin den stock! 

E DESCIIENTO 




Dl AÑA 2008 ! 


momento ideal 
pa bo cumpra 
bo auto nobo! 

E Crossover cu e look di un SUV, pero e prijs di un Sedan 


Motor Diesel Super 
Eficiente y Silencioso 
Automatic Transmission 
Fully Equipped 

CD-Radio Sound System 
Hopi mas... 


Prijs Special: 42 


CARNIVAL 


2008 


2008 


1299 


1285 


lf 


If 


pa luiia* 

- P r i js Norma l : 60.300 ~ 

Prijs Special: 61.900 


pa luna* 

- P r i jG Norma l : 71.00Q —S 

Prijs Special: 64.900 




& 


Financiamento ta facil: Djies trece bo ultimo 2 payslip, carta 
di trabao y nos ta zorg pa bo tin bo auto den tempo record. 


GARANTIA KIA 5 Year / lOO.OOOkm Warranty! 


The Power to Surprise 

Schotlandstraat Savaneta 

588-3959 584-4200 

Arthur Dowers: 

Mientras gobierno ta sosega, 
criminalnan ta labora 



AYERA durante conferencia 
di prensa semanal di partido 
AVP, Arthur Dowers a comenta 
riba e desaroyo espantoso di e 
situacion di husticia na nos isla. 
Den corantnan por mira hoben- 
nan problematico, violencia, 
destruccion, peleanan di gang 
na cantidad, pelea den KIA cu 
arma, ladronnan riba beach, 
ladrom ta bay bende cosnan 
cu el a horta serca su victima, 
atraco riba Valero, hortamento 
den y di auto, etc. 

Dowers ta bisa cu seguridad den 
e pais aki ta den un situacion 
sumamente dramatico. Siman 
pasa despues cu el a elabora 
riba e tema aki el a haya un can- 
tidad di yama di personanan cu 
ta bisa cu practicamente tur dia 
tin kiebro den auto, cas y ne- 
goshinan den centro di ciudad 
y cu ya nan ta asina disgusta 
cu practicamente nan no ta ni 
informa polis mas. 


A pesar di e situacion aki por 
mira cu e minister di Husticia 
ora e no ta drumi e ta core djdjo 
cu brommer riba caya, y pesey 
e ta puntra su mes ta ki sorto 
di minister di Husticia nos tin 
cu en bes di dedica su tempo 
na crea seguridad pa pueblo 
e ta gozando mientras cu hopi 
hende ta biba spanta, no por 
sali di nan cas pa miedo cu ora 
nan bandona nan teritorio e 
criminalnan ta drenta y haci y 
deshaci cu nan propiedadnan. 
Arthur Dowers ta corda ora 
Watty Vos a bin cu e lema cu 
‘mientras pueblo ta sosega polis 
ta labora’ partido MEP a haci un 
joke di dje, pero awe por bisa cu 
‘e gobierno ta sosega mientras 
e criminalnan ta labora’. 

Banda di esaki el a menciona 
cu diadomingo mainta algun 
turista di Renaissance ta sali 
for di hotel pa bay misa, pero 
tur spanta pasobra den e vecin- 
dario cu nan mester pasa ta 
domina dor di choller. Arthur 
Dowers a bay cu camara y a 
filma e situacion aki y e ta bisa 
cu danki Dios nan a haya sosten 
di personanan cu ta biba den e 
vecindario pasobra choller a 
dicidi di atacanan cu cuchiu. 
Despues di e situacion tenso 
aki, algun choller a aserke y a 


conte cu practicamente tur e 
chollernan ‘serio’ ta cana arma 
pa proteha nan mes contra di 
otro chollernan. 

E situacion aki ta haci cu Dow- 
ers ta puntra su mes si esaki ta 
e Aruba di 2008, si esaki ta e 
ordo y prosperidad cu MEP a 
priminti? Centro di nos pais na 
e momentonan aki ta den man 
di chollernan y criminalnan. 
Despues di a conta e situacion 
dramatico aki, Arthur Dowers 
a indica cu den e promer 100 
dianan di gobernacion di AVP 
lo bay sera e shelter cu mas 
bien parse un choller house 
na e momentonan aki, y ade- 
mas lo busca tratamento pa e 
personanan aki, esta no lo bay 
laganan sin mas riba caya. Lo 
tin prespuesto tambe pa e per- 
sonanan aki haya tratamento 
den exterior si ta necesario, pa- 
sobra no ta comerciante mester 
paga p’esaki. Lo percura tambe 
pa bin un centro pa trata e per- 
sonanan aki como tambe pa es- 
nan cu no kier haya tratamento 
lo busca un lugar caminda nan 
no ta un peliger pa comunidad, 
pasobra no por acepta mas loke 
ta pasando den Playa, no por 
acepta mas cu un gobierno ta 
entrega seguridad di pueblo 
den man di choller. 


Serge Mansur lo consulta cu su 
abogado wak kico e siguiente 
pasonan lo pa cu Solo di Pueblo 



SERGE Mansur, despues di a haya veredicto di corte caminda Solo 
di Pueblo mester a rectifica riba un publicacion cu e corant a saca 
y cu ta difama Sr. Mansur, a duna e siguiente comentario. 

E1 a conta cu algun siman atras a sali den e matutino aki un remitido 
caminda e autor a bisa directamente cu Serge Mansur lo a horta 
placa di Interbank. A tuma contacto cu e matutino y a pidinan 
pa duna nomber di e autor p’asina pidi e autor pa rectifica. Solo 
di Pueblo a nenga pa haci esaki y a bisa cu nan ta asumi respon- 
sabilidad pa e contenido y cu nan no ta rectifica. Nan lo a bisa cu 
no ta rectifica pasobra nan ta sinti cu un familiar di Serge Mansur 
cu ta doño di un corant lo a criticanan y dor di esey nan ta sinti 
cu nan por atake. 

Pesey a dicidi di lanta un caso y huez a duna Serge Mansur razon 
riba cada un punto y dos dia despues Solo di pueblo a saca practi- 
camente un edicion especial caminda henter e corant a dedica na 
Serge Mansur atacand’e. pa Mansur, loke e corant a busca ta un 
reaccion di su parti riba e cosnan cu nan ta trese dilanti. E ta haya 
straño cu esnan di e corant en cuestion a dicidi di bira histerico 
asina y a dedica full un corant na su persona siendo cu den henter 
su bida e no a haya ni un solo voto, dus e no ta compronde pakico 
nan ta nervioso asina, pero por ta nan cu nan experiencia sa algo 
cu ta haci nan nervioso. 

Mirando cu e matutino despues di e setencia a publica cu nan 
no mester rectifica, awor Serge Mansur cu tabata algun dia den 
exterior lo consulta cu su abogado pa mira cual lo ta e siguiente 
pasonan. 


Louie Laveist a bula curá pa apoyá 
oposicion na St. Maarten 


PHILIPSBURG - Loke tabata 
pinta masha dia caba a bira real- 
idad: E Diputado y miembro di 
Conseho Insular Louie Laveist a 
bula curá y a practicamente join 
oposicion den Conseho Insular 
contra su Partido Democrat, ora 
el a anunciá cu e ta bay apoyá 
National Alliance cu ta den 
oposicion. 

Hasta ki grado esaki lo ta na 
benefisio di National Alliance 
mester mira ainda, pasobra e 
Diputado ta bao di investiga- 
cion pa falsificacion di docu- 
mento y fraude y a bira lomba 


pa su partido cu a bisa cu un 
Consehal of Diputado bao di 
investigacion mester hala un 
banda te ora e investigacion 
caba. 

Loke si ta sosodé ta cu Partido 
Democrat di Sarah Wescot 
a pérde e mayoria minimo 
di un asiento cu nan tabatin 
den Conseho Insular y tur dos 
partido den Conseho Insular 
tin 5 asiento. 

Si William Marlin di Nation- 
al Alliance aceptá Laveist na 
su banda, e tin mayoria den 
Conseho Insular y por forma 


Bestuurscollege. 

Laveist no a informá Marlin te 
dialuna nochi oficialmente di su 
decisión, pasobra polis a destrui 
tur dato riba su computer dia cu 
nan a confiscá esaki. 

Y pa straño cu por parce riba un 
isla chiquito caminda tur hende 
ta dal tur dia den otro, no por 
a haña ni Sarah Wescot ni Wil- 
liam Marlin dialuna nochi. 
Aparte cu ta masha straño cu 
Louie Laveist kende ta colega 
consehal di Marlin den Conseho 
Insular no por a haña contacto 
cu un colega... 



Your Conexion mester di un persona pa traha 
part-time solamente 

Exigencianan ta: 

1. Sa di Benta 

2. Minimo Accounting 

3. Tadinamico 

4. Excelente den Customer Service y 
Communication Skills 

Si bo ta interesa, por fabor manda bo informacion 
por escrito na Margrietstraat 3. 

E siman aki ainda, nos lo yamabo pa un entrevista. 

En bes di yuda persona cu problema 
mental gobierno ta basha su cas abou y 
lague biba bou palo 



PARLAMENTARIO Arthur 
Dowers den conferencia di 
prensa a mustra kico Gabinete 
Oduber a haci cu e conocido 
Amaya. E ta conta cu Amaya 
tabatin un cas cu el a converti 
den algo excepcional. E cas 
aki sigur tabatin mester di un 
limpieza, pero loke a haci ta 
cu nan a bashe abou y awor 


Amaya ta bibando awor bou di 
un palo contra di un piedra y 
el a decore cu un sofa y un par 
di stul bieu y otro artefactonan 
di un van. Esaki ta e actual cas 
di un persona cu un problema 
mental. 

E cas aki ta situa na Madiki y 
segun Dowers esaki ta e ordo 
y prosperidad cu gobierno di 


MEP a priminti pueblo: crea de- 
saster, crea cosnan inhumano 
pa un pueblo. E parlamentario 
di AVP a haci un apelacion na 
consenshi di Sr. Oduber, Sra. 
Lopez-Tromp y e otronan cu ta 
den e partido ey pa coy un tiki 
di e placa cu e friends & family 
a haya pa pone un centro pa por 
trata e hendenan aki. 



Core riba bormmer ta mas 
importante pa Rudy Croes 
cu atende asuntonan di Pais 
Aruba na Hulanda 


MINISTER Rudy Croes a 
biaha pa Hulanda pa atende 
cu e asunto di establece corte 
comun na Aruba. El a bisa cu 
tur luna ministronan di Anti- 
yas ta bay Hulanda y Aruba 
no ta asina, pero ora mira cu 
tin cosnan cu ta bay pasa e ora 
mester asumi e responsabilidad 
y pesey Minister Presidente 
a sali for di siman pasa caba. 

Croes no por a biaha promer 
pasobra e tabatin coremento 
riba brommer diadomingo. 

Esaki ta demostra claramente 
cual ta e interesnan principal di e minister aki. 

Ya caba Rudy Croes a demostra cu e tin tur sorto di interes, pero 
esakinan mayoria di biaha no ta cuadra cu interesnan general y 
pa bisa cu e no por a biaha Hulanda pa atende asuntonan cu ta 
regarda Pais Aruba pasobra e mester a core riba su brommer ta 
bisa hopi di su prioridadnan. 

Segun Croes, dia 15 di december tin e conferencia di mesa rondo 
na Corsow y pesey mester bay vocifera kico ta e deseo di Aruba: 
despues cu Corsow y Sint Maarten bira pais, corte comun mester 
bin Aruba. 

Rudy Croes ta bisa cu despues di Hulanda, Aruba ta e pais mas 
bieu den Reino Hulandes cu 25 aña di existencia y no por bay 
acepta cu corte comun wordo estableci na un pais cu apenas ta 
bay nace. 



ELMAR 


N.V. ELMAR 

Wilhelminastraat 110 P.O. Box 202 
Oranjestad, Aruba 
Tel.: (297) 523 7100 - Fax (297) 582 8991 
Website : www.elmar.aw 
E-mail: info@elmar.aw 


PARTICIPACION 


Gerencia di N.V. ELMAR ta participa cu, en conek- 
shon cu fayecimento di nos empleado y colega: 

Sr. Humberto Marcel Lacle, 

“Assistent Chef Verbruikersadministratie”, 

su oficinanan y departamentonan technico na Playa, 
Hato y San Nicolas lo ta sera pa publico 

DIARASON, 12 DINOVEMBER 2008, 
HENTER DIA. 

Por fabor tene cuenta cu pagonan di recibonan di 
coriente por worde hasi na tur e hulpbestuurskantoren, 
W.E.B. Aruba N.V. y tambe na tur banco. 

Loketa Pasa... 



Ladronnan a cuminsa 
prepara pa fin di aña 



AYERA madruga, ladronnan a kibra porta patras completo di 
supermercado Chung Wa, p’asina drentay horta. Di acuerdo 
cu e propietario, e ta haya falta di e.o. 10 caha di whisky, cu 
el a laga banda di e cashregister. 


Ciclista coriendo otro banda di 
caminda, alcansa pa un auto 



UN ciclista coriendo banda robez sin lus riba su bicicleta 
modifica, a haye envolvi den accidente cu e sigur no a spera. 
E tabatin hopi suerte cu ta algun rasca so el a haya. T’asina 
cu un auto cu a wak'e a brake di golpi, pero e otro auto cu 
a bin tras di e auto, a desvia pa no dal e auto su dilanti cu a 
brake y asina a bay dal e ciclista frontalmente. 



Na Santa Rosa, ladronnan 
a dicidi di bay cu e kluis 


AYERA dialuna, ora cu tur hende a 
cuminsa nan dia di trabao, despues di un 
fin di siman, a nota cu e oficinanan na 
Santa Rosa, na Piedra Plat, no a scapa di 
ladronicia. Unda cu e anti-socialnan aki a 
pasa, nan a reboltea tur cos. Den oficina 
di e Director, nan a haya un kluis, cu nan 
a logra di carga y a bay cune. Di acuerdo 
cu informacion suministra p’e Director, 
den e caha fuerte aki, tabatin placa, pero 
no tanto manera e ladronnan por a kere, 
pasobra diabierne a hiba tur placa caba 
pa banco. 



Truck di sushi a mishi cu pal’i luz 



DEN Italiastraat, Eagle, ayera mainta, un truck di sushi cu kier a bira, a tuma un bogt mucho grandi. 
E parti patras a mishi cu un pal’i luz. Como cu el a dal e pal’i mester a notifica e superiornan. No ta 
prome biaha cu trucknan di sushi ta dal propiedad di otro. 

E daño causa na BUVO ta mas 
grandi cu loke cu nan a bay cune 




E dianan aki, ladronnan ta di re- 
mate. Den fin di siman, ladron- 
nan a dicidi di bishita e oficina 
di BUVO, cu ta keda na di dos 
piso riba Museo Archeologico. 
Aki nan a logra di subi, drenta 
den BUVO, unda no tin nada 
pa horta, pero a haci un daño 
grandi. Unda e ladronnan aki a 
reboltea tur cos. E unico cos cu 
ta haci falta ta un black-berry. 
Pa loke ta juice, beleg, nan a 
susha e oficina aki cu nan. 


2 Siman pasa, a drenta Hoy Sing 
caba y el a bolbe haya bishita 



TABATA 2 siman pasa, cu Hoy Sing Supermarket, cu ta keda na 
Seroe Patrishi a haya bishita di ladronnan. Diadomingo anochi, 
via di mesun buraco, cu nan a kibra, nan a bolbe drenta, dor di 
kita e plywood cu nan a pone temporalmente pa tapa e buraco. 
Aki e anti-socialnan a confirma di tin masha hamber y a bay cu 
masha cuminda di bleki. 




Pelea y maltrato na cas di 
Max den Tangerinestraat 


DESPUES cu polis tabata den Tangerinestraat den oranan 
di mainta, pa un auto horta, mas laat, patruye policial a ser 
manda atrobe pa mesun direccion, pa cas di Max, pa un 
pelea y maltrato. A bin resulta cu e conocidonan di polis, 
Zeo y Greg, a dicidi di bringa cu otro y nan a maltrata otro 
formalmente. Kico t’e causa di e pelea, no ta conoci, pero 
polis ta kere cu e tin di haci cu e ladronicia di auto, y cu a 
ser haya n’e mesun direccion, esta na cas di Max den Tan- 
gerinestraat. 



Un Dia den 



Awenochi 9'or 


oentje Castro 




F 


MUCHANAN DEN FACE TERMINAL. 

Email : undiadenbida@setarnet.aw Cel.: 592 2362 


1 


l Telearuba 


■ 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Nos por siña hopi di otro islanan den Caribe 


MI nomber no ta relevante, 
pero si mi kier expresa mi preo- 
cupacion. Mi ta un pensionado 
di Servicio Postal y mi tin preo- 
cupacion pa cu nos turismo 
Recientemente mi tabata riba 
un crucero den Caribe. Nos 
a sali for di Aruba rumbo pa 
Corsow, despues Margarita, 
siguientemente Grenada- St. 
Vincent - Barbados. 

Na Corsow mi a keda hopi im- 
presiona di e agresividad cu nan 
tin den turismo. Corsow riba su 
mes tin un capital hopi bunita, 
nan ta bezig cu hopi proyecto 
den Willemstad mes, hopi im- 
presionante mes. 

Corsow di berdad tin hopi 
pa ofrece, un bista for di riba 
e brug, fenomenal. Corsow, 
contrario na Aruba, nan tin 
hopi, “binnenwater”y na un 
di esakinan nan ta bezig ta 
construyendo un “Marina” cu 
combinacion di hotel y casino y 
ya nan mes a cuminsa promove 
como e “Riviera “den Caribe. 
Tambe nan tin hopi hende 


famoso cu ta construyendo 
casnan masha grandi mes. 

Pensando cu nan ta nos compe- 
tencia di mas serca, nos mester 
paga tino y cuminsa, con?, mi 
no sa. 

Margarita su haf di barco turis- 
tico ta un tiki aleha, pero mi a 
compronde cu nan ta tratando 
di develop e parti aki cu no 
tin nada, el a hacimi pensa di 
biaha pa cuminsa pensa den e 
posibilidad di usa e haf di Valero 
tambe, aunke esaki ta parce mi 
aworaki imposibel, esaki pa 
trece un poco mas di actividad 
na San Nicolas. 

Ora cu bo sali for di den e termi- 
nal di Margarita, bo ta for di un 
porta, pa coge taxi of tour, hopi 
bon organisa sin pleitamento 
y ora bo regresa bo ta drenta 
atrabez di un otro porta y bo 
ta hayabo obligatoriamente 
ta pasa mei-mei di diferente 
kiosk y ainda cumpra algo si bo 
a lubida. Bon idea pa caba cu e 
pleitamento eterno cu tin cu e 


kioskeronan aki na cas. 

E tres islanan cu a sigi Grenada, 
St.Vincent y Barbados, tur tin 
nan storia, specialmente esun 
di tempo di esclavo, y nan tin e 
diferente fortalezanan pa dem- 
ostra y cañonnan pa demostra, 
nan tin waterval, hardinnan 
botanica, y Señor a bendicio 
nan cu nan tin hopi awacero, 
lugarnan ta hopi berde. 

E plaga cu nos tin na Aruba, e 
“chollernan”, nan tambe tin, 
pero mi ta kere cu nan ta tene 
nan aleha, sabiendo cu turismo 
ta nan forma di bida pa no daña 
esaki, aki na Aruba no, nos ta 
hinca nan den stad. Un cos re- 
marcable ta cu na haf bo ta haya 
welkom cu musica, aunke kizas 
dos hende tocando steelpan. 
Pero musica Caribense, aki nos 
por hacie sea steelpan of caha di 
orgel, pero mester tin musica. 
Den pasado, tin hende a bisa, cu 
nos tabatin musica di bon-bini, 
pero pakico awor no mas? 

Ora a yega Aruba back, aki 


mi tristeza a bira mas grandi, 
pasobra nos a yega na un porta 
caminda bo no ta weita un 
color alegre, e murayanan di 
haf color créme of shinishi nada 
bibo, e unico color alegre cu tin 
t’e lona cu ta tapa e walkway di 
e terminal p’e entrada. 

Prome cu drenta haf mes, tin 
e bista mahos di loke tabata 
Bushiri Beach Hotel y ainda tin 
hende den Gobierno ta papia di 
construi mas hotel, sin cu nan 
por drecha esaki mes. 

E tankinan di bunker tur color 
tristo, na cementerio tin mas 
color alegre. Pa colmo den leu 
bo ta wak e edificio di mas ma- 
hos cu tin na Aruba pa no bisa e 
planeta aki, e edificio di Belast- 
ing. E ta hopi mahos mes. 
Mester bin un plan a pidi e co- 
merciantenan haci nan edificio 
un tiki mas tropical. Ora nan 
pidi nos bay un fiesta cu besti- 
mento tropical nos tur manera 
loco ta core cumpra e camisa di 
mas buya cu nos por haya, anto 
pakico no hacie na nos entrada, 


no lubida nos ta Caribense. 

Por ultimo mi kier a trece un 
critica riba e trato cu mi ta kere 
cu e ta un poco inhumano ta 
porta ora bo bay check in, si bo 
no tin pas pa subi haf, bo tin 
cu lastra bo maletanan “all the 
way” te n’e terminal, y si bo ta 
un persona cu tin cierto limita- 
cion, boso mes por imagina. 

Mi ta compronde cu tin regla, 
pero mi ta kere cu mester por 
yega na un palabracion pa p.e. 
usa un shuttle, garoshi, rolstoel, 
ami ta kere firmemente den “lo 
cortes no quita lo valiente” , ta 
cuestion di studie. Un bon idea 
lo ta pa bay bishita e lugarnan 
aki no den un bishita oficial, 
bay si ta posible di incognito, pa 
boso weita di aserca locualnan 
mi kiermen. 

Mi ta spera di berdad cu mi 
no a ofende ningun hende, 
simpelmente mi kier a trece 
mi preocupacionnan dilanti. 
Masha danki pa boso atencion 
na mi persona 


Seal Scouting Aruba tabatin un campamento exitoso 





E weekend cu ta tras di lomba SEAL Scouting Aruba manera tur fin di aña ta organisa un campa- 
mento. Esaki a tuma lugar na "Cunucu Wararero. 

Diasabra anochi tabatin un nochi di instalacion, caminda durante un ceremonia varios welpen a 
keda instala. Pabien na tur esnan cu a wordo instala. 























AWEMainta I Diamars 11 di November 2008 


Local I 11 



Aruba su Revista Oficial cli Carnaval 

dia:awe 11 di November 
lugar: Entertainment Center 
bandanan: Impak 

Robert y Solo Banda Show 
Youth X-treme 
ora: 7:30 p.m. - 11 .55 p.m. 

entrada simbolico: 55 cent 
doorprize: Apple Machintosh 

Computer (model: iMac 24 inch screen) 
sound: High Performance 
musica: Miniteca Genie 

presentacion: grupo di baile Authentic 

Dazzlers 



IiWEST 

ECUBE N.V. 


We don V just say it... We Guarantee it!!! 
Ta Ofrece su siguiente Servicionan: 

* Alarma di Candela * 

* Alarma di Intruso * 

* Closed Cireuil Television * 

* Security Officer's * 

* Security Patrol * 

* Control di Aceso * 

* Monitor Alarma y Caniara * 

* Training & Consultants * 

Jama nos libremente na 
Tel: 582-7252 
pa mas mformacion 


Beachnan ta tene cuenta 
cu acceso pa rolstoel 


- ■ y 



E trabounan na e tres beachnan 
piloto den cuadro di mehora- 
cion di calidad conforme un 
maneho conhunto den espirito 
di Coastal Zone Management 
ta avansando. Ya caba por tuma 
nota na Baby Beach cu gran 
parti di e muraya cu ta delimita 
unda auto por yega ta cla, luc- 
iendo bunita y alabes dunando 
un funcion practico tanto pa 
hende por descansa ariba como 
tambe ta mustra te unda auto 
por yega. 

Algo cu ta visibel tambe awor 
cu e trabou ta asina leu, ta cu 
e diseño pa beachnan ta tene 
cuenta cu acceso pa rolstoel. 
Por mira cu e e ekipo com- 
bina di Arubaanse Wegenbouw 
Maatschappij y ALBO, bou 
supervision di Jossy Kock di 
DOW, ya a instala e drempel- 
nan na e entradanan. Un di 
e funcionnan di e muraya ta 
pa separa e area unda e santo 
bruin unda auto ta core (susha) 
for di e santo blanco di beach. 
Pa e motibo aki, un drempel 
ta necesario pa minimalisa e 
sushamento di santo di beach 
unda e entradanan ta. Como cu 
un drempel di mas di 10 cm por 
ta un obstaculo pa un rolstoel, e 
ekipo di construccion a instala 
un acceso bunita y practico cu ta 
permiti rolstoel pasa cu minimo 
di dificultad. 

Cooperacion di publico 
Ta pidi cooperacion di publico 
pa evita estaciona auto stroban- 
do e entradanan. Esaki despues 
cu a tuma nota cu autonan cu 
ta para mucho cerca dilanti 
di e subida of mucho cerca di 


otro, ta stroba un rol stoel di 
pasa. E accesibilidad di rolstoel 
ta un balor añadi grandi na 
beach y pa henter Aruba. Mas y 
mas nos comunidad y tambe e 
bishitantenan di afo ta birando 
conciente di e uso creciente di 
rolstoel of strollers (hasta mo- 
torisa) cual esnan di mas edad 
of cu problema di mobilidad 
ta usando. Ta un muestra di 
un civilisacion halto y detaye 
na servicio na hende pa ofrece 
pasada liber y facilidadnan apto 
pa esnan riba rolstoel of stroller. 
Cooperacion di publico pa esaki 
ta altamente aprecia. 
Cooperacion di publico pa yuda 
mantene e beach y facilidad- 
nan accesible ta aprecia. Logra 
experiencia di calidad halto na 
beach ta responsabilidad di nos 
tur. Laga bo contribucion haci 
un diferencia constructivo. 

Trabou riba beach 
E siman aki lo cuminsa cu tra- 
bounan riba e beach mes, pa 
loke ta instalacion di mas fa- 
cilidad y upgrading di Baby 
Beach, e.o. sombra, limpiesa y 
embeyecimento. Unda cu lo ta 
trahando, lo ser temporalmente 
cera cu heki of marca clara- 
mente pa seguridad di usuario. 
Ta pidi publico su cooperacion 
pa evita e areanan aki pa pro- 
pio seguridad. Ta pidi alabes 
pasenshi y comprension di 
henter comunidad pa cualkier 
molester temporal. Aunke cu 
acceso na beach y awa ta keda 
disponibel semper, e trabounan 
di remodelacion por trece cierto 
inconviniencia cune. E trabou- 


nan ta progresando conforme 
e schedule planea y ta financia 
door di Fondo Desaroyo Aruba 
(F.D.A.). 

Manera anteriormente publica 
caba, esaki ta forma parti di 
e trabounan di Coastal Zone 
Management (CZM) cual ta 
parti di un plan integral pa 
maneho di costa, lamay beach. 
E trabounan di mehoracion 
di calidad di beach ta encera 

1) structura acceso y parkeo, 

2) embeyecemento di paisahe 
natural, 3) instala mas facilidad 
pa publico, incluso borchinan 
informativo. Baby Beach ta 
un di e tres beachnan publico 
cual ta prome yama pa ricibi 
mehoracion ariba, como cu e 
ta un beach publico hopi usa 
tanto pa local como turista. E 
otro beachnan ta Arashi, cual ta 
bou construccion actualmente, 
y Mangel Halto, cual ta cuminsa 
e siman aki. 

E diseño na e beachnan aki ta 
basa riba principionan pa un 
maneho integral. Pa medio 
di zonificacion, esta asigna 
zonanan specifico pa diferente 
tipo di uso (of prohibicion di 
uso) lo yega na beachnan mas 
ordena, miho organisa y cu ta 
ofrece un miho experiencia 
na tur usuario. Den futuro lo 
instala e facilidadnan pa yuda 
cu maneho di e beach, manera 
borchi instructivo, bari di sushi 
y di reciclahe y seguridad di 
usuario. Ta keda esencial, pa tur 
usuario coopera di nan parti pa 
yuda mantene orden, limpiesay 
proteccion di balornan natural 
y cultural. 

Internacioanl 


Si oposicion gana na Carabobo, Chávez ta 

saca su tankinan di guera 



PRESIDENTE Hugo Chávez 
a bisa cu kizas e mester yega 
na ‘saca e tankinan di guera’ 
den estado Carabobo si oposi- 
cion gana gobernacion re- 
gional den e estado ey, den 
e eleccionnan di dia 23 di 
november. 

“Si nan permiti pa oligarkia 
(...) bolbe den Gobernacion 
(di Carabobo), a lo mehor lo 
mi mester saca e tankinan di 
Brigada Blinda pa defende 
e Gobierno revolucionario y 
pa defende e pueblo”, e man- 
datario a laga sa den un re- 
union politico na e estado ey. 
Carabobo actualmente ta 
wordo goberna pa general 
Carlos Acosta, cu cuater aña 
pasa a gana e puesto ey como 
siguidor di Chávez, pero e ulti- 
mo aki, den ultimo lunanan, a 
tilda Acosta di “traidor” paso- 


bra e’la nenga di apoya e can- 
didato di gobierno cu mester 
reemplaz’e, Mario Silva, un ex 
animador di e emisora VTV. 
Esaki ta di dos biaha cu Chávez 
ta menaza, den un reunion 
electoral, cu acudi na Forzan- 
an Arma si den e eleccionnan 
di aki dos siman un candidato 
contrario mester gana su can- 
didato. 

Dia 25 di october ultimo, e’la 
bisa cu e lo por considera un 
“plan militar” si e Alcaldia di 
Maracaibo wordo gana pa e lid- 
er opositor y actual gobernador 
di e estado ey, Manuel Rosales. 
Rosales, tambe acusa di un 
conspiracion pa mata Chávez, 
cu ademas a atach’e di “corup- 
to y mafioso” y, p’esey, a me- 
nase cu prison, ayera a bisa 
cu solamente matand’e nan lo 
por sake di e campaña politico 


y electoral. 

Nan lo mester matami, pasobra 
nan no tin ningun motibo pa 
haci nada contra mi”, Rosales 
a laga sa den un comunicado. 
“Mi ta dicidido pa pone Man- 
uelRosales preso (...); mikier 
pa boso sa esey Zulia y Venezu- 
ela, pasobra un tipo manera 


esaki mester ta preso, e no por 
ta cana liber”, Chavez a bisa 
e mesun dia cu e’la menasa 
di considera un ‘plan militar’ 
na Zulia. 

“Bonbini na Zulia (Chávez)” 
y, a pesar cu bo ta “haci bofon 
di ley ora bo ta haci campaña” 


electoral na favor di e candida- 
tonan di bo Partido Socialista 
Unido de Venezuela (Psuv), 
“nos no ta interesa den bo ter- 
orismo di persecucion politico 
ni den bo campaña di guera 
sushi, di guera sicologico”, 
Rosales a responde na e oca- 
sion ey. 


Rosales ta bisa cu Chávez lo mester 

mat’e p’e gana 



E lfder opositor Manuel Ro- 
sales, cu presidente Hugo 
Chávez a menasa di manda 
prison despues di a acuse di 
‘corupto y mafioso’, a bisa cu 


nan lo mester mat’e pa saqu’e 
di e campaña electoral. 

“Nan lo mester matami, pa- 
sobra nan no tin motibo pa 
haci nada contra mi”, Rosa- 


les a declara den un comu- 
nicado, y a segura cu tur e 
acusacionnan contra dje ta 
parti di un plan “polftico”. 
E gobernador di Zulia y candi- 
dato pa alcalde di Maracaibo, 
den e eleccionnan di dia 23 di 
november venidero, a añadi 
cu tur loke Chavez y su hen- 
denan haci of bisa contra dje 
“ta sushi”. “Loke nan ta haci ta 
un cobardia”, Rosales a añadi. 
Chávez a acusa Rosales, entre 
otro delitonan, di un complot 
pa mat’e, motibo pa cual e’la 
desisti di asisti na e Cumbre 
Iberoamericana cu a tuma 
lugar luna pasa na El Salva- 
dor y a pidi e institucionnan 
pa actua contra e goberna- 
dor conforme e denunci- 


anan cu a wordo presenta. 
E lider opositor, derota pa 
Chávez den e eleccionan di 
december 2006, tambe a 
wordo acusa formalmente 
na Fiscalfa pa parlamenta- 
rionan di gobierno, di un 
negoshi supuestamente 
ilicito di ganado, presunto 
soborno di periodista y di re- 
gala propiedadnan di estado. 
“Nan ta bisa cu nan lo hincami 
den prison, pero nan lo mester 
matami”, Rosales a insisti, y a 
reta e parlamentarionan pa 
investiga su asunto y tambe 
esun di e actual alcalde di 
Maracaibo, vincula cu gobi- 
erno, Giancarlo Di Martino. 
“Nan por revisa desde mi 
punta di huña di pia te na 


punta di mi cabey, pasobra 
ami no tn nada pa sconde”, 
e’la bisa, y a recomenda e 
parlamentarionan pa inves- 
tiga kico a pasa cu e recurso- 
nan di Alcaldfa di Maracaibo. 
E asunto di Di Martino, candi- 
dato pa gobernacion di Zulia pa 
e Partido Socialista de Venezu- 
ela (Psuv), lidera pa Chávez, 
ta loke mester wordo investiga 
cu prioridad, Rosales a laga sa. 
E gobernador a splica cu Gobi- 
erno ta kere cu “cu mentira y 
menasa e hendenan lo spanta”. 
“Mi tin un bentaha di rond 
di 45 punto pa gana alcal- 
dfa” di Maracaibo y esaki 
ta debi na e ‘guera’ aki di 
denuncianan basa riba “men- 
tira y falsedad”, e’la añadi. 

Luto pa mortonan den submarino nuclear 

accidenta na Rusia 




AUTORIDADNAN Ruso ayera 
a continua cu nan investigacion, 
despues di e accidente a bordo 


di un submarino di propulsion 
nuclear cu diasabra a causa 20 
morto y 21 herido, na momento 


cu den extremo oriente di e pais 
preparacionnan tabata tuma 
lugar pa un temporada di luto 


Vladivoctok - Na Vladivostok, 
base di marina Ruso na costa 
Pacifico, tabata tin un ceremo- 
nia religioso na memoria di e 
fayecidonan di e catastrofe mas 
grandi desde e accidente di e 
submarino “Kursk”, den cual 
118 persona a muri na 2000. 
Pa awe un temporada di luto 
a wordo decreta den extremo 
oriente di Rusia, caminda e sub- 
marino a wordo construi y di 
unda mayoria di e victimanan 
ta, di cual algun lo wordo dera 
mañan na Bolshoi Kamen, for di 
unda e submarino, recien con- 
strui, a sali pa realisa testnan di 
sumersion, segun agencianan 
Ruso. 

E accidente a tuma lugar diasa- 
bra den lama di Hapon, camin- 
da e submarino tabata haci test 
prome cu e lo a wordo bendi 
cu India pa varios cien miyon 
dolar, segun prensa Ruso. 

“E prome version oficial ta e mal 
funcionamento di e sistema anti 
candela”, tabata declaracion di 
Serguei Leliuyin, responsabel di 
e gobierno regional, despues di 
un reunion di e investigadornan 
na Bloshoi Kamen. 

“Bintiun persona ta wordo 
trata den hospital. E otro mi- 
embronan di tripulacion ta 
wordo someti na test”, Leliuyin 
a declara. 

Tres di e 20 victimanan di e 
accidente tabata oficialnan 
di armada Ruso y e resto ta- 
bata personanan relaciona cu 
e astiyeronan cu a construi e 
submarino. 

“Esaki ta dificil pa soporta (...) 
E ta un berdadero golpi”, Pavel 
Laptsov, habitante di e region, 
a declara na television. 

Den e submarino “Nerpa” ta- 


bata tin 208 persona, di nan, 
mas cu 120 ingeniero y tra- 
hador di e astiyeronan, cu no 
ta custumbra cu e riesgonan di 
desgracia, segun e ex capitan di 
barco y specialista di Instituto 
di Problemanan di Tecnologia 
Maritimo di Extremo Oriente, 
Guennadi Illarionov. 

Segun otro expertonan, e ac- 
cidente por tabata debi na e 
presencia di un gran cantidad 
di civil a bordo di e submarino 
y na e automatizacion ‘state- 
of-the-art’. 

E corant Kommersant ayera 
a publica, citando e personal 
marino, cu den e embracacion 
no tabata tin suficiente mascara 
di oxigeno. Segun e corant aki, 
e submarino cu mester a wordo 
bendi cu India, tabata costa por 
lo menos 650 miyon dolar (507 
miyon euro). 

Entrega di e submarino na In- 
dia ya na dos ocasion a wordo 
posponi, despues cu a señala 
cierto problemanan durante e 
testmento. 

E accidente a causa criticanan 
fuerte di e pueblo den direccion 
di autoridadnan Ruso. “Sem- 
per ta mescos. Nan ta tuma 
nos haci. Ehercito ta culpa a 
armamento, pero na final, nan 
ta conta e mortonan, y nunca 
nos ta haya sa kico a pasa”, ta- 
bata denuncia di Yuri Voronin, 
bendedor di autonan Hapones 
na Vladivostok. 

“Nan ta bisa cu no tabata tin 
lek radioactivo. Con nos por 
kere nan! Despues di e tragedia 
di ‘Kursk’ nos no por confia e 
tiponan aki”, e’la añadi. 

Rusia tin un recuerdo doloroso 
di otro accidente cu submarino 
nuclear; e naufragio di “Kursk”, 
na aña 2000, cu a costa bida di 
118 marinero, na 109 meter di 
profundidad. 

“Kursk”, orguyo di e la flota 
Rusa, a sink durante algun 
maniobra den Lama Barents, 
dia 12 di augustus 2000. E 
drama a wordo causa pa explo- 
sion di un torpedo. 


CELEBRA C/ON Dl CLA VSVRA 
DIHVBILEO DIORO 
D/ D/OSEC/S D/ W/LLEMS TAD! 

UN INVITACION CORDIAL TA KEDA EXTENDI 
NA E PUEBLO DI ARUBA PA BINI HUNTO PA 
ASISTI NA E CELEBRACION DI CLAUSURA 

Riba dia di Cristo Rey di Universo 
Diadomingo 23 di november 2008 

Cuminsando e Celebrashon 
Cu un Prosecion cu lo Sali for di Banco di Caribe 

5:15 p.m. 

Sigui 

Cu Santo Sacrificio di Misa 
Riba Plaza Betico Croes 
6’or y mei di atardi 



SEISISLA - UNDENCRISTO! 

México ta designa Ministro di Gobemacion nobo 




MEXICO - Presidente di Méx- 
ico, Felipe Calderón, ayera a 
designa un abogado independi- 


ente como su Minister di Gober- 
nacion nobo, como sustitucion 
di Juan Camilo Mouriño, cu a 


fayece siman pasa ora e avion 
den cual e tabata viaha a cay na 
Mexico City. 

Fernando Francisco Gómez 
Mont, cu tabata traha como 
consultor y abogado independi- 


ente, a wordo instala pa Calde- 
rón durante un ceremonia, pa 
ocupa e cartera di Asuntonan 
Interior. 

Mes ora, Calderón a instruy’e 
pa sigui cu e diálogo y conver- 


sación cu Congreso y lidernan 
politico. Un graduado den 
derecho, Gómez Mont tabata, 
den e década di 1990, parla- 
mentario federal pa partido Ac- 
ción Nacional (PAN) yrepresen- 
tante di e grupo politico aki den 
Instituto Federal Electoral. 
Calderón a describi e Ministro 
di Gobernacion nobo como 
un homber cu a participa den 
elaboracion di leynan den ma- 
teria electoral y di husticia. 
Specificamente, Calderon a 
instrui su Minister nobo pa 
traha cu e partidonan politico 
pa implementa mecanismonan 
cu ta impedi metemento di cri- 
men organiza den campañanan 
electoral. 

“Lo mi sigui e strategia di licen- 
ciado Juan Camilo Mouriño”, 
Gómez Mont a bisa durante e 
ceremonia. 

Mouriño a fayece diamars ul- 
timo den un accidente aereo, 
den cual 13 persona mas a 
perde nan bida. 

Den un entiero hopi emocio- 
nante y tristo, a dera Mouriño 
y otro funcionarionan oficial cu 
a muri den e accidente den un 
santana di e capital Mexicano. 


Gobierno di Merca ta duna otro 

ayudo na AIG 


GOBIERNO di Merca ayera a 
otorga otro asistencia di 40.000 
miyon dolar pa saca e enorme 
compania di seguro American 
International Group di apuro 
financiero, cu na su turno a 
acepta nacionalizacion di un 
parti di e empresa. 

E medida a wordo anuncia con- 
huntamente pa Reserva Federal 
y Departamento di Tesoro. E 
inyeccion aki, nan a bisa, lo hiba 
e ayudo total na e compania na 
como 150.000 miyon dolar. 

E inyección di 40.000 miyon 
dolar ta bin di e pakete di res- 
cate financiero di 700.000 
miyon dolar. A cambio di e 
placa, gobierno ta ricibi parti 
di e accionnan preferencial di 


e empresa. 

Segun e acuerdo nobo, Reserva 
Federal a reduci na 60.000 
miyon dolar un préstamo di 
85.000 miyon cu nan a pone na 
disposicion di AIG. Fed tambe a 
reinstala otro credito di 37.800 
miyon dolar na e compania di 
seguro cu un pakete di ayudo 
di 52.000 miyon dolar. 
Gobierno a bisa cu e medidanan 
ta necesario pa “mantene e 
compania fuerte y facilita su ca- 
pacidad pa completa su proceso 
de restructuracion cu exito”. 

E anuncio a representa e prome 
ocasion cu e paquete di rescate 
di 700.000 miyon dolar ta en- 
trega placa na un compania cu 
no ta banco. 

Ex mentor di Chávez a acusa esaki di kier 

perturba e clima electoral 



LUIS Miquilena, ex mentor 
y actual crftico di presidente 
Hugo Chávez a acusa esaki di 
perturba e clima electoral cu 
su menasanan presupuestario 
y hasta di militar den zonanan 
cu su candidatonan perde 
eleccion. 


“E presidente kier ridiculisa e 
eleccionnan” municipal y re- 
gional di dia 23 di november y 
p’esey e ta menasa e hendenan 
cu vota pa candidatonan cu 
no ta chavista cu duna nan 
“pan ni awa”, Miquilena a 
declara na periodistanan. 


Chávez a bisa diadomingo 
anochi cu kizas e lo mester 
‘saca e tankinan di guera’ den 
estado Carabobo si oposicion 
gana eynan, loke tabata su 
di dos menasa di recuri na 
Forzanan Arma si un candi- 
dato contrario na esnan di 
dje gana den e eleccionnan. 
Dia 25 di october ultimo, e’la 
bisa cu e lo por considera un 
“plan militar” si Alcaldia di 
Maracaibo, capital di Zulia, 
cay den man di e lider oposi- 
tor y actual gobernador di 
e estado na frontera cu Co- 
lombia, Manuel Rosales, cu 
e’la derota den e eleccionnan 
di dia 23 di december 2006. 
Chávez a denuncia cu e ob- 
hetivo di oposición no ta pa 


gana e gobiernonan regional 
y alcaldia pa mehora e condi- 
cionnan di nan habitante 
sino pa acumula forza po- 
litico “contra-revoluciona- 
rio” suficiente pa otro aña 
cuminsa un escala di crisis 
manera esun cu a deroqu’e 
durante dos dia na april 2002. 
“Saca bo tankinan señor presi- 
dente, pero abo lo wordo 
derota (...), mas aindadespues 
di e menasa vulgar y sin respet 
ey”, tabata e reto di Miquilena, 
cu Chávez a califica como su 
“di dos tata” ora e ultimo aki a 
bandona e cargo di ministro di 
Asuntonan Interior na 2002. 
Miquilena, di 89 aña, tabata 
un di e fundadornan d ‘Mo- 
vimiento V Republica’ (MVR) 


cu a conduci Chávez na gana 
e eleccion presidencial na 
december 1998, y despues 
a presedi e parlamento cu a 
elabora e Constitución cu a 
wordo aproba un aña después. 
Diadomingo ultimo Miquile- 
na a bisa cu “hopi hende 
cu antes tabata kere” den 
Chávez “a stop di kere y e 
sa esey”, y cu “e cantidad di 
hende aki, cada biaha ta mas”. 
“Hende no ta bobo, nan por 
wanta pa un tempo (...), su- 
friendo den silencio y ali- 
mentando cierto speranza”, 
pero “esey no ta eterno y e 
eternidad ey ta yegando na su 
fin y e presidente sa esey” y ta 
esey ta e motibo di su mena- 
sanan, Miquilena a reitera. 


Obama a bishita Cas Blanco y a reuni cu Bush 




WASHINGTON - E presidente 
electo di Merca, Barack Obama 
ayera a reuni cu e presidente sa- 
liente George W. Bush y a con- 
versa den priva riba e retonan 
cu e pais ta enfrenta, manera e 
crisis economico y e gueranan 
na Irak y Afganistán. 

Obama y su señora Michelle a 
yega Cas Blanco pa nan prome 
bishita desde e victoria di e 


senador federal democrata 
den e eleccionnan di diamars 
ultimo. 

Presidente Bush y primera 
dama Laura Bush a spera e 
pareha Obama den porta sur di 
Cas Blanco. 

Poco después, Bush y Obama 
a wordo mira ta cana pafo di 
Cas Blanco den direccion di e 
Oficina Oval. 

E yegada di e pareha Obama 


a recorda yegadanan di digni- 
tarionan stranhero, aunke sin 
tambornan militar, discurso ni 
algo similar. 

Den un invatacion caluroso 
na e proximo presidente y su 
señora, Michelle, pa nan haci 
un recorido di e residencia 
caminda nan lo biba desde dia 
20 di januari, Bush a resalta e 
victoria di Obama como “un 
triunfo den historia di Merca”. E 
mandatario saliente a respalda 
e republicano John McCain. 
Una vez e sinta na su escritorio 
den e Oficina Oval y cuminsa 


cu su tarea como e di 44 presi- 
dente di Merca, ta ser spera cu 
Obama lo recuri na facultad- 
nan ehecutivo nobo pa reverti 
manehonan di e gobierno di 
Bush, por ehempel, den materia 
de exploración petrolero pafo 
di costa, e asunto di stem cel, y 
otro topiconan. 

Obama a respalda e investi- 
gacion di stem cel cu, segun 
algun cientifico, lo por yuda 
haya cura pa enfermedadnan 
manera demencia senil. Tambe 
e’la cuestiona explotacion di 



gas y petroleo den terenonan 
publico di Merca. 

John Podesta, encarga cu e 
ekipo cu ta prepara e transi- 
cion presidencial democrata, a 
bisa diadomingo cu Obama ta 
revisando ordennan ehecutivo 
riba e dos temanan aki, y otro, 
pa pone su propio seyo den ma- 
teria politico despues di ocho 
aña di e gobierno republicano. 

Jerrick Francees, Jurden D’arnault y O’Brian Barret a combina 
forsa di pitcheo y St. Maria pa gana Marchena 2-0 



N’E hermana isla Corsow dia- 
domingo atardi a tuma lugar un 
wega interesante entre e much- 
anan di Frank Curiel y Vernon 
Isabella contra e muchanan di 
Marchena. E 2 teamnan aki ta 
eterno rival di otro riba tereno 
di baseball. 

Dos pelotero di Aruba a haya 
un oportunidad pa hunga den 
e equipo di St. Maria. E pelot- 
ero cu a hunga p’e equipo di 
Bright Bakery cu a caba di 
titular campeon na Aruba, Jer- 
rick Francees ta hungando pa 
St. Maria, y tambe e pelotero 
di Benjamin Security, O’Brian 
Barret tambe ta hungando na 
Corsow. 


Diadomingo atardi e 3 pitch- 
ernan aki a combina forsa y ta 
logra un victoria riba March- 
ena. Jerrick a habri e wega y a 
bay 3 inning tirando hopi strak 
y dominante, Jerrick a tira un 
total di 8 strike out y no a per- 
miti ningun hit y a regala 3 base 
por bola, despues tabata Jurden 
d’Arnault kende a drenta den 
di 4 inning y a sali rapido for 
di e inning sin permiti ningun 
careda. 

Den di 5 inning Jurden a habri e 
inning cu Marchena a menasa, 
ora cu 2 hende na base y sero 
out nan ta conecta un bataso pa 
center na unda O’Brian tabata 
hunga y e coredor di segunda 



ta core te home, pero O’Brian ta 
los un fusil di center pa home y 
ta saca e out na home, despues 
O’Brian ta drenta como pitcher 
cu basenan yen, un out, ta 
drenta cu un calma grandi y ta 
saca su outnan via di strike out, 
asina e wega a termina cu St. 
Maria a gana. 

Un bon wega, cu hopi emocion 


di baseball. E 2 peloteronan di 
Aruba aki ta haciendo nan tra- 
bao debidamente, Jerrick como 
pitcher ta bayendo pa di 2 wega 
gana y sero perdi, su average di 
bateo den e ultimo 5 weganan 
ta di .750, O’Brian tambe ta 
batiendo bon, e ta mishiendo 
cu tur bala, a conecta varios 
hit, y como pitcher, manera e 
wega contra Marchena a drenta 


tremendo. 

Awor e situacion ta cu na final 
di luna lo t’e gran final tambe 
di e campeonato di Liga Vru- 
minga na Frank Curiel. Tur cos 
ta mustra cu e tabla di posicion 
lo no cambia hopi mas, y esey 
lo nifica cu diabierne dia 28 
di november, St Maria lo ta 
enfrentando Marchena pa clas- 
ificacion pa final. 


Kimberly Vinck ta participa na curso 
internacional pa entrenadornan di synchro 


CU apoyo di Federacion Mer- 
icano di Synchro (Synchro 
USA), Comision di Subsidio y 
Arubaanse Zwembond, a biaha 
pa Colorado Springs, Colo- 
rado, coach Kimberly Vinck, 
pa participa na un curso inter- 
nacional pa entrenadornan di 
landamento sincroniza, yama 
e “Synchronized Swimming 
Coaches College”. Cu esaki 
Kimberly tin e oportunidad di 
amplia su conocimento den e 
deporte aki, y familiarisa su mes 
cu tur e ultimo desaroyonan 
tecnico.Den e staff tecnico di 
Arubaanse Zwembond, Kim- 
berly Vinck ta entrenadora di 


e seleccion di e atletanan mas 
hoben, esta e categoria di edad 
12 añay menos. E responsabili- 
dad aki ta nifica cu Kimberly tin 
e dificil pero importante tarea 
pa siña esnan mas hoben e el- 
ementonan basico di e deporte 
di landamento sincroniza. Pa 
AZB ta importante pa su en- 
trenadornan tin e oportunidad 
continuamente di amplia nan 
conocimento tecnico, pa cua ta 
haci uso regularmente di invi- 
tacionnan pa curso y seminari- 
onan internacional. Na ocasion- 
nan anterior entrenadornan 
Alba Torres, Audra Arbas y Kelly 
a beneficia di e curso aki cu ta 


wordo ofreci pa Synchro USA. 
Awor a toca turno na Kimberly 
Vinck, kende lo permanece pa 
algun dia den e centro di en- 
trenamento di Comite Olimpico 
Mericano na Colorado Springs, 
Colorado, Merca, hunto cu otro 
entrenadornan. Expertonan di 
e deporte lo repasa un gran var- 
iedad di topico durante e curso 
cu ta importante pa entrena- 
dornan. AZB ta sigur cu pa Kim 
y pa e atletanan di landamento 
sincroniza e curso aki sigur lo ta 
beneficioso tambe y cu pronto 
Kim lo aplica su conocimento 
nobo den e sesionnan di entre- 
namento. 

Dr. Richard Visser a participa na 
conferencia mundial di deporte di IOC 

r 








Sony Ericsson 



ACEPTANDO un invitacion di 
Comite Olimpico Internacional, 
COA a aserca experto interna- 
cional riba tereno di obesidad, 
dr. Richard Visser, pa participa 
n’e “IOC World Conference on 
Sport for AIF, cu a tuma lugar na 
Malaysia. Pa Aruba e participa- 
cion aki n’e conferencia mundial 
tabata importante, mirando cu 


banda di e deporte competitivo 
y e deporte di alto rendimento 
cu por lo general ta conta cu 
atencion, ta importante pa sa cu 
deporte tin un balor grandi tambe 
na otro nivelnan den comunidad. 
Cu actividadnan cu IOC ta yama 
“sport for all”, ta trata di desa- 
roya interes pa actividad fisico y 
deporte recreativo, di cua comuni- 
dadnan rond mundo por saca ben- 
eficio enorme. Deporte asina ta un 
manera hopi efectivo pa combati 
e fenomeno mundial di obesidad, 
cu ta afecta Aruba tambe. Na mo- 
mento cu IOC a selecta Comite 
Olimpico Arubano pa participa n’e 
“IOC World Conference on Sport 
for All” na Malaysia, COA tabata di 
opinion mes ora cu esaki lo tabata 
un oportunidad unico pa dr. Rich- 


ard Visser, cu a studia e fenomeno 
di obesidad ampliamente, no so- 
lamente na Aruba, pero tambe na 
nivel internacional. Richard Visser 
pa varios aña tabata Presidente 
di e Comision Medico di COA y 
a duna guia medico na atletanan 
di nos pais. COA tabata contento 
cu e por a participa n’e confer- 
encia mundial y ta ancioso pa e 
comparti e informacion obteni na 
Malaysia cu e mundo di deporte 
di nos pais tambe. No ta exclui e 
posibilidad cu IOC por ta interesa 
pa sa mas di e estudio di Richard 
Visser, mirando cu esaki por ta 
aplicable tambe den otro paisnan. 

Riba e portretnan por mira dr. Vis- 
ser durante e Weganan Olimpico 
di Atenas na 2004. 

COA ta beneficia di conseho di experto di Comite Olimpico Colombiano 





COMITE Olimpico Arubano 
ta den pleno proceso di planifi- 
cacion di e proximo ciclo y tur 
loke cu mester haci pa logra re- 
sultadonan significativo. Como 
parti di un proceso interesante 
di cambio cu a inicia algun 
luna pasa, COA a ricibi bishita 
di e Gerente y alabes Director 
di Deporte di Comite Olimpico 
Colombiano, Fabio Ramirez 
Garcia. 

Durante algun dia Fabio Ramir- 
ez tabatin oportunidad di a 
intercambia cu e federacionnan 
deportivo di nos pais, como 


tambe a discuti na un forma 
masha profundo cu represen- 
tantenan di COA con lo tin 
planifica e desaroyo tecnico pa 
avansa mas ainda. 

Entre e Comitenan Olimpico di 
Colombia y Aruba tin lazonan 
di amistad profundo. Asina por 
corda cu boxeador Evan Nedd 
a entrena algun luna prome cu 
e Weganan Olimpico di Beijing. 
Tambe den e deporte di BMX tin 
contacto cu Colombia, mientras 
cu ambos Comite ta conta cu 
miembronan di IOC den nan 


seno, Presidente Andres Botero 
y Nicole Hoevertsz, cu ta man- 
tene relacionnan masha cordial 
y un deseo di mira deporte den e 
region progresa cada bez mas. 
Na momento cu COA a haci un 
apelacion riba Comite Olimpico 
Colombiano pa duna un man 
cu e planificacion tecnico, por 
a conta cu un reaccion positivo 
mes ora. Y asina a logra haci e 
areglonan pa bishita di Fabio 
Ramirez, e persona cu dentro 
di e structura di COC ta encarga 
cu e coordinacion di tur aspecto 
tecnico-deportivo. 

E bishita di trabao a inicia cu 
un reunion diahuebs anochi, 
pa cua tur federacion miembro 
di COA a wordo invita. Un gran 
cantidad di federacion enber- 
dad a atende e reunion y a ricibi 
un presentacion interesante di 
Director di Alto Rendimento di 
COA, lic. Edmundo Josiah. E 
presentacion aki, cu ya caba a 
wordo comparti cu e directiva, 


cu e comisionnan di COA y cu 
prensa, awor a duna e federa- 
cionnan un recapitulacion di e 
ciclo Olimpico 2005-2008, tur 
loke cu a wordo logra y na unda 
falta pa haci mas trabao. 

Loke a sigui tabata un debate 
bibo, den cua a resalta e deseo 
di e federacionnan pa traha den 
forma conhunto pa progresa 
den nan trabou. Siñando di 
otro, trahando hunto, compar- 
tiendo experiencia, e federa- 
cionnan ta convenci cu nan por 
logra mas. 

Durante e proximo dianan di 
e estadia di Fabio Ramirez na 
nos isla, e tabatin e oportuni- 
dad di bishita algun instalacion 
deportivo, caminda el a hiba 
combersacion cu representan- 
tenan di deportenan manera 
atletismo, hisamento di peso, 
landamento, synchro, bowling 
y taekwondo. Algun di e de- 
portenan aki tin interes di yega 


na un intercambio cu Colombia 
riba tereno deportivo, mientras 
cu pa otronan posiblemente tin 
e oportunidad di efectua un 
periodo di entrenamento na 
Colombia. 

Tur e aspectonan aki lo wordo 
formalisa den un acuerdo di 
cooperacion cu ta den prepara- 
cion, y cu durante e bishita di 
Fabio Ramirez a wordo concre- 
tisa mas ainda. 

Pa COA e intercambio tabata 
sumamente importante. A pro- 
fundisa ideanan, a discuti con- 
ceptonan basico, y finalmente a 
yega na palabracionnan tocante 
e proximo pasonan cu COA lo 
mester tuma. 

Den esaki COA lo sigui conta 
cu apoyo di parti di Comite 
Olimpico Colombiano, garan- 
tisando asina cu e plan tecnico 
pa futuro y tur e cambionan cu 
esaki ta ensera en berdad ta 
duna deporte di nos pais loke 
ta necesario. 

San Nicolas aekwondo Center a gana Trofeo di Best Team 



DIASABRA dia 25 di october 
ultimo den oranan atardi pa 
anochi tabatin e campeonato 
nacional di Estrella Taekwondo 
Center conhuntamente cu ASU 
Olympiada na Club Estrella na 
Santa Cruz. 

Tur skol mester a selecta 7 di 


nan mihornan p’e Trofeo di 
Best Team. 

San Nicolas Taekwondo Center 
a bay cu 18 atleta, cual 13 a 
gana medaya di oro y 4 medaya 
di silver y un medaya di brons. 
Den e 13 atletanan tabatin e 


7 mihornan p’e Trofeo di Best 
Team y cual San Nicolas Tae- 
kwondo Center a sali un biaha 
mas como Best Team den e 
campeonato aki. 

Pa Master Eric Barry tur su 
atletanan e ta considera como 
ganador. Master Eric Barry no 

ta wak solo pa gana, pero tambe 
e bon combate y disciplina cu su 
atletanan mester duna den un 
campeonato. 

Master Eric Barry fungi como 
referee y tabata hopi conten- 
to cu su atletanan. Tambe ta 
duna Richard Jones y Brandon 
Flanders un pabien y danki 
cu a yuda coach e atletanan e 
anochi ey como cu e coach mes 
Master Emile Barry no por ta 
presente. 

Den e 5 campeonato reconoci 
dor di ARTBO San Nicolas 
Taekwondo Center a sali como 


best Team dus San Nicolas 
Taekwondo Center ta 5 pa 5 e 
aña aki. 

Actualmente Master Eric y 
Emile Barry ta preparando 
e atletanan di San Nicolas 
Taekwondo Center p’e ultimo 
campeonato pa aña 2008 cual 
lo ta n’e gymzaal patras di Com- 
mandeur Pieter Boer Kleuter 
School situa na Otaheitistraat 
mesun caminda di Community 
Pool di San Nicolas. 

Riba e potret por wak e atle- 
tanan di junioren y atletanan 
hubenil hunto cu Master Eric y 
Emile Barry. 


Aruba Triathlon Association 
hunto cu Tri-Bike ta organisa 
“RBTT Off Road Triathlon 2008” 

ARUBA Triathlon Association hunto cu Tri-Bike ta organisa “RBTT 
Off Road Triathlon” dia, 16 di november awor. E evento aki lo tuma 
lugar den cercania di Arashi y lo cuminsa pa 7:30 di mainta. 

E trayecto lo ta mescos cu aña pasa. E parti di landamento ta tuma 
lugar na Arashi Beach. E parti di ciclismo lo cuminsa tiki mas pan- 
ort di e parkeerplaats di Arashi, bay direccion nort riba caminda 
di santo te n’e barancanan na fin di e caminda di santo, bira via e 
duinnan di California bay direccion di Alto Vista pa despues bira 
bay bek Arashi. 

Pa por haci esaki mester di un bicicleta cu tire diki of un moun- 
tainbike. E parti di coremento tambe ta riba e caminda di santo te 
n’e punta mas pabao di Aruba bin bek. 

Lo competi den diferente distancia Half y Full lap. Pa loke t’e cat- 
egorianan, tambe tin diferente klas. E competencia aki ta habri for 
di edad di 8 te cu 99 aña pa homber y muher. 

Por forma tambe un team di Relay di 2 of 3 persona pa tur dos 
distancia. 

Por inscribi na Tri-Bike Aruba na Santa Cruz. Tur participante lo 
ricibi un t-shirt, un medaya, coy bebe y fruta despues di careda. P’e 
ganadornan den e diferente categorianan lo tin premio atractivo 
y deportivo. Tur participante y boluntario lo participa tambe den 
rifa. Pa mas informacion por manda e-mail pa arubatriathlon@ 
hotmail.com y tribikearuba@yahoo.com 

YouTube ta firma acuerdo cu MGM pa pasa peliculanan completo 


YOUTUBE, e servicio di vide- 
onan via Internet, lo duna su 
promer stap pa bira tambe 
distribuidor di peliculanan, 
despues cu ayera nan a concreta 
un acuerdo cu Metro Goldwyn 
Mayer pa pasa su peliculanan y 
programanan. 

E acuerdo cu a wordo anuncia 
dialuna dor di e corant The 
New York Times, ta e promer 
di un serie cu YouTube ta nego- 
ciando cu otro estudionan cin- 
ematografico di Hollywood. 

E servicio nobo lo wordo lanza 
cu e exhibicion di peliculanan di 
e archivonan di MGM manera 
“American Gladiators”, “Bullet 
Proof monk” y e clasico “The 
magnificent seven”. 

E peliculnan lo por wordo mira 
den su totalidad den forma 
gratuito, cu propagandanan a 
lo largo di e video. 

Pa YouTube, cu ta forma parti 


di Google, e relacion cu MGM y 
otro estudionan cinematografi- 
co ta escencial pa reinventa nan 
servicio cu a inicia na 2005 y a 
populariza rapidamente dor di 
e facilidad e la ofrece e usuario 
pa comparti videonan. 

Na september pasa, un total 
di 81 miyon persona a bishita 
YouTube pa mira of mustra 
algun video, segun e firma di 
monitorieo Nielsen. 

Sin embargo, den ultimo aña, 
e supremacia di YouTube den 
e tereno ey a cuminsa wordo 
menaza pa otro servicionan 
di video riba internet manera 
Hulu, un sociedad di cadenanan 
di television NBC y Fox, cu ta 
pasa programanan di television 
y peliculanan completo. 
YouTube lo purba di emula e 
carisma di cual Hulu ta goza, cu 
su asociacion cu MGM. Tambe 


Headphones di MP3nan 
lo por afecta e bypassnan 


E headphones usa cu e MP3- 
nan lo por crea interferenci- 
anan cu e funcionamento di e 
bypassnan of defibriladornan 
cardiaco implanta, segun 
varios estudionan publica 
diadomingo.E investigador- 
nan a purba e efectonan di 8 
modelnan diferente di head- 
phones di MP3, tur conte- 
niendo e sustancia magnetico 
neodynium, riba e funciona- 
mento di e defibirladornan of 
bypassnan cu 60 pacient.“Nos 
a pone e headphonenan riba 
pecho di e pacientnan directa- 
mente riba e lugar caminda 
e defibrilador of bypass ta 
implanta pa studia e interfer- 
encianan” electromagnetico, 
segun dokter William Maisel, 
director di e Instituto di se- 
guridad di instrumentonan 
medico di e centro medico 
Beth Israel di Boston y prin- 
cipal autor di e estudio. 

E resultadonan a wordo pre- 
senta den e conferencia anual 
di American Heart Associa- 


tion cu a reuni durante fin 
di siman na New Orleans.A 
detecta interferencianan den 
14 di e pacientnan aki (23%), 
loke ta implica 15% di esnan 
cu tabatin bypass y 30% di 
esnan cu tin un defibrilador. 
Den e caso di e pacientnan 
cu bypass, e interferencianan 
por wordo traduci dor di emi- 
sion di un señal cu ta provoca 
latidonan di curazon cu no 
ta tuma na cuenta e ritmo 
cardiaco natural, segun e car- 
diologo a duna di conoce den 
un comunicado.Den e caso 
di e defribiladornan, e head- 
phonennan por desactivanan 
momentaneamente pero den 
mayoria di e casonan nan ta 
bolbe funcionanormalmente 
asina cu hala e headphonenan 
leu.E estudio a conclui cu pa 
laga e aparatonan cardiaco 
funciona di forma sigur e 
headphonenan di e MP3nan 
mester ta por lo menos 3 cen- 
timeter leu di e artefactonan 
implanta. 

recientemente YouTube a es- 
tablece un relacion cu e canal 
di television CBS pa pasa epi- 
sodionan completo di serienan 
manera “Star Trek” y Beverly 


Hills 90210”. 

“Nos ta kere den totalidad y 
nos ta di tin acuerdonan cu 
tur”, Jordan Hoffner, director 
di sociedadnan di contenido di 


YouTube, a duna di conoce. El 
a agrega “nos ta desea di duna 
e usuario e mayor contenido 
posibel”, den declaracionnan 
na The New York Times. 


Segun Microsoft 

Windows 7 lo core den netbooks cu SSD 



ndows 7 

«» »M 

nnoM? \ 


E netbooknan ekipa cu hard dis- 
cnan den estado solido (SSD) 
cu ta ofrece poco mas di 6GB di 
memoria lo ta capaz di core cu 
comodidad e Windows 7, segun 
Microsoft Corp. 

E sistema operativo y filenan 
auxiliar genera pa Windows 
7-incluyendo filenan di restau- 
racion, puntonan di validacion, 
filenan di hibernacion y filenan 
temporal- tabatin mester di 
8GB, lagando e otro 8GB pa 
aplicacionnan y datonan di e 
usuario, segun e gerente princi- 
pal di producto na aMicrosoft, 
Leon Braginski durante un pre- 
sentacion na e WinHEC. 

“E instalacion completo di Win- 
dows 7 lo ta mas chikito cu esin 
du Vista”, Braginski a agrega. 
Ademas e 16GB ta “suficiente 
pa un bon experiencia di Win- 
dows 7”. 

E promer computer subportatil, 
of netbook, lanza aña pasa, e 
Asus Eee PC 701, tabata bin 
cu un SSD di 4 GB. E tabata 
core Lunix pasobra Windows 
Vista no tabata amolda debi cu 
Microsoft a rechaza e licencia 


di XP na e fabricantenan di net- 
books na e momentonan ey. 
Manera e netbooks a cuminsa 
gana popularidad, Microsoft a 
core serca nan, lagando e fab- 
ricantenan di netbooks haya 
e licencia Windows XP Home 
Edition. 

Aunke hopi netbooks ya caba ta 
bin cu hard disknan standard, 
Microsoft ta trahando den redu- 
ci e XP pa di e forma aki tambe e 
cuadra den e netbooks di nivel 
di entrada cu SSDnan cu hard 
disknan hasta di 2GB manera e 
proyecto XO di portatilnan Un 
Portatil pa Mucha. 

Microsoft no ta pushando Win- 
dows Vista pa netbooks awe, 


esaki principalmente debi na 
su mayor vingerprint y pasobra 
e SSD di mayor capacidad, p.e., 
esun di 8 of 16 GB of mas ta 
sigui ta hopi caro. 

Gartner Inc. ta spera cu en gen- 
eral e prijsnan di e SSD reduci 
pa 2010, ora ta spera cu e Win- 
dows 7 wordo lanza. 

Braginski no a bisa si Microsoft 
tin planea pa crea un version 
reduci di Windows 7 specifica- 
mente pa netbooks. E1 a agrega 
cu Microfot no tin plannan 
pa crea un interface special 
di usuario pa Windows 7 pa e 
screennan chikito di e netbooks. 
Windows 7 tapoco lo wanta 
oficialmente e unidadnan flash 
USB. 

Apple ta surpasa RIM den 
mercado di smartphones 


y 



□ 


L 


j 


NOKIA ta sigui lidera e mercado di smartphones, 
pero su cuota a baha cu e crecemento di Apple y 
Blackberry. 

A pesar di e pronosticonan malo pa telefonia celular 
debin a e crisis economico, e mercado di smartphones 
a aumenta cu 28% den e di tres trimester di 2008, loke 
ta supone ya caba alrededor di 13% di e mercado global 
di telefonia movil. 

Segun e compania di analisis di mercado Canalys, e 
mercado global di smartphones a alcanza un couta 
nobo di 39,9 miyon unidadnan bendi den e ultimo 
trimester, compara cu e 31,15 miyon di aña pasa. E 
crecemento di e sector aki a bin compaña dor di un 
restructuracion di e reparto di mercado, 
destacando sobre todo e impresionante 
aumento den e bentanan di e iPhone. 

Datonan ta indica cu aunke Nokia ta man- 
tene e liderazgo di e sector cu 38,9% di e 
cuota di mercado, nan a experimenta un 
caida respecto e 51,4% cu nan tabatin den ■■ T H E C 
e di tres kwartal di 2007. Esaki ta debi na 


e aumento di e cuota di mercado di Apple, cu ta na 
17,3% y cu pa promer biaha ta supera RIM cu un 15,2%. 
Tanto Apple como RIM a crece significativamente den 
ultimo aña, di e cuota di mercado di 3,6% y 10,6% 
respectivamente cu nan tabatin na 2007. 

Datonan ta mustra un crecemento di Apple di 523% 
den mercado di smartphones, pero mester tene na 
cuenta cu aña pasa e iPhone tabata wordo bendi na 
masha poco pais. 

Den e di cuater y cinco lugar ta Motorola y HTC, nan 
dos cu 5,8% di e cuota di mercado, aunke cu un cre- 
cemento mas grandi den e caso di HTC, di 171,4% 
compara cu e 12,4% di Motorola. 


Dell lo lanza su MP3 te otro aña 



E MP3 di Dell lo warda te 
despues di Pasco pa wordo 
lanza, segun prensa Mericano. 
Dell a purba durante e aña aki 
prototiponan di un MP3 basa 
riba un software di entreteni- 
mento yama Zing, pa sake 
inicialmente den otoño. 

Cu e movimento aki, Dell lo a 


drenta den full swing den un 
mercado lidera claramente pa 
Apple, cu a wanta desafionan 
anterior. 

Segun Wall Street Journal, Dell 
a dicidi finalmente aplaza e 
lanzamento di su MP3, aunke 
e lo sigui dilanti cu Zing. 

E software Zing ta organiza mu- 


sica y peliculanan cu ta wordo 
download den e MP3nan. 

E promer incursion di Dell den 
mercado di musca, na 2003, 
tabata un gran decepcion. E 
la retira di e mercado di e re- 
productornan digital di musica 
despues cu su aparato DJ Ditty 
no a logra bentanan grandi. 

Arashi ta hayando su bachi nobo 


E trabounan na Arashi como un di e beachnan piloto 
den cuadro di mehoracion di calidad conforme un 
maneho integral di Coastal Zone Management ta 
hayando forma, unda e muraya di separacion nobo 
ta mustra e beach mas hancho den futuro como 
tambe e parkeerplaats mihor organisa. Actualmente 
e compania di construccion Van Kessel Havenbouw ta 
reorganisando y embeyecendo e parkeerplaats, bou 
supervision di Mylene Lampe di Departamento di Obra 
Publico (DOW). Aki, mitar di e asfalt di e parkeer plaats 
actual ta ser converti den area di beach cu santo blanco, 
facilidad di sombra y walkway accesible pa rolstoel den 
futuro. Lo añadi un area igual di parkeerplaats asfalta 
na banda di esun existente y tambe lo embeyece e 
parkeerplaats cu mata di coco. 

E proyecto financia pa FDA ta encera tambe dos otro 
fase, na cual 1) lo instala facilidadnan pa cumpli cu tur 
criteria pa logra certificacion Blue Flag y 2) lo converti 
e area panoord di e rooi den un area di naturalesa 
cu recreo minimal na areanan asigna unicamente. E 
diseño ta dirigi pa balansa e necesidadnan di recreo 
y proteccion di naturalesa door di asigna zonanan pa 
diferente uso. Dunamento di informacion, pa medio 
di e.o. borchi y demarcacion, publico lo ta informa 
con nan por duna un man den proteha p.e. balornan 
natural di neishi di turtuga, neishi di parha y sitionan 
arkeologico di importancia na e sitio. 


Diferente zonapa diferente uso: 

Pa medio di zonificacion, esta asigna zonanan speci- 
fico pa diferente tipo di uso (of prohibicion di uso) lo 
yega na beachnan mas ordena, miho organisa y cu ta 
ofrece un miho experiencia na tur usuario. Na yegada 
di Arashi usuarionan lo haya indicacion cu a drenta un 
area di balor halto cual ta resorta bou di maneho es- 
tricto. Ademas di indica e nomber di Arashi lo tin tambe 
borchinan di informacion cu ta splica e regla y leynan 
di kico mag haci y kico no mag haci, como tambe indi- 
cando e balornan natural y cultural presente na Arashi. 
Luga pa core of parkeer, y consecuentemente luganan 
cu no ta permiti core cu auto of vehiculo motorisa, lo 
ta bon demarca. Tambe lo separa esakinan pa medio 
di muraya y/of barancanan pa entre otro no permiti 
vehiculo motorisa core mas riba santo blanco. 
Accesibilidad pa rolstoel, calidad di awa, reciclahe 
como tambe beachnan liber di desperdicio, ta algun 
di e criterianan di Blue Flag cual ta ser premira pa 
Arashi cumpli cu nan tambe. Logrando e certificacion 
internacional aki, Aruba, tur usuario tanto local como 
bishitante tin e garantia di un beach di calidad halto 
cual Aruba y CZM ta trata di logra. E vision ta pa tin 
un beach publico natural cu ta brinda tur usuario un 
experiencia di calidad y cual lo keda preserva pa ter- 
mino largo, contribuyendo na nos turismo y economia 
den forma duradero. 



Charla y entrega di Calender 2009 
“Curiosonan Arubiano” 




PA aña 2009, Fundacion Amig- 
onan di Archivo, den coop- 
eracion cu Archivo Nacional 
Aruba, a dedica un calender na 
e “Curiosonan Arubiano”, cu 
den pasado, prome cu tabata 
tin docter na Aruba, tabata cura 
hende. 

Como un dedicatorio na e cu- 


riosonan di Aruba, tanto di 
antes como di awor, Fundacion 
Amigonan di Archivo den coop- 
eracion cu Archivo Nacional 
Aruba, ta dedida nan calender 
pa 2009 na e “Curiosonan 
Arubiano”. Curiosonan tabata 
curado y tambe boticario. Na 
1910, tabata tin un docter so 
na Aruba, docter Horacio Eu- 


logio Oduber, pa mas o menos 
9500 habitante. E curiosonan 
tabata tin un rol ainda hopi 
grandi. Despues poco poco e 
docternan a cuminsa domina, te 
hasta a bin ley cu tabata limita 
e curiosonan di uza nan ‘don’. 
E cantidad di curioso awendia 
ta limita, sin embargo nos ta 
haya entre otro, stropi di calbas, 


nos ta gor cu seida, nos ta uza 
foyo di carpata pa baha hincha- 
mento, nos ta bebe te di rabo 
di cabai pa haci limpi ainda. 
Ora cu decendientenan di un 
curioso Arubiano ta referi na e 
actividadnan di un curioso, nan 
ta splica cu ta trata di hendenan 
cu a haya un ‘don’ di Dios, pa 
traha cu yerba, pa hala y reza 
cu hende, pa asina cura nan. Un 
curioso no ta cobra. Si bo kier, 
bo por dun’e algo. Tin curioso 
cu te hasta ta duna bo loke cu e 
tin, si bo ta un hende necesita. 
E presentacion y entrega di e 
calender lo tuma lugar diahuebs 
anochi 13 di november. 

E programa pa e anochi aki lo 
cuminsa cu un charla educa- 
tivo, na unda señora mr. Celia 
O. Thiel, sociologa, y señora 
Judith Boekhoudt, lo duna un 


presentacion ariba e topico aki. 
Ambos señora lo conta e histo- 
ria di curiosonan y e custumber 
di nos grandinan, pa enrikece 
nos conocimento ariba e curio- 
sonan y e ‘don’ cu nan tabata 
tin pa cura hende, usando e 
recursonan di tera. 

E charla aki lo tuma lugar dia- 
huebs 13 di november 2008, 
cuminsando di 7.00 p.m., 
despues di e charla lo sigui e 
programa di presentacion di e 
calender y entrega di calender. 
E charla y entrega di calender 
lo tuma lugar na Archivo Na- 
cional Aruba, situa na Sabana 
Blanco 60. 

Despues di e entrega di e calen- 
der, tin oportunidad di cumpra 
e calender pa aña 2009. 

































AWEMainta I Diamars 11 di November 2008 


Local 123 


Un mucha homber y su hengel di pisca 

Skirbi pa Clyde Harms 



E ta gusta studia y tur kwartal e 
ta sali den e mihor studiantenan 
na Rosario College. Aunke cu 
e tin apenas 11 aña Christian 
Romero ta gusta traha cu mata 
den su cura. El a siña hopi di 
orkidea y bromelia. Tambe e ta 
stima su computer y e ta pasa 
hopi tempo explorando internet 
pa siña cosnan nobo, pero e pa- 
sion mas grandi di Christian ta 
piscamento. 

Cu placanan cu e ta gana ha- 
ciendo trabaonan chikito, y cu 
regalo di famia y amigonan, 
Christian a logra di ekipa su mes 
cu tur cos di pisca, di un hengel 
cu blas pa tira liña leu di tera te 
cu rolnan di liña cu as artificial, 
tur clase di anzue, chumbo, 
cuchiu pa corta as, cuchiu pa 
scama y tur otro cos cu bo por 
imaginabo. 

Si ta pa Christan, tur dia e ta 
bay laman pa tira su liña na 
awa. Como cu su mayornan, 
Benjamin y Maya Romero, ta 
traha diferente shift nan no tin 


hopi oportunidad pa nan hiba 
Christian, pero nan tin un com- 
promiso sagrado cu tur diasabra 
nochi nan ta hib’e laman. 

Un anochi recientemente mi 
señora y ami tabatin e placer di 
compaña Christian y su famia 
bay pisca na Malmok. En reali- 
dad e piscamento ta un experi- 
encia di famia cu ta yuda forha 
y fortifica relacion y aprecio di 
mayornan cu nan yiu. Tabata un 
nochi scur pero nos tabatin flas- 
light y lanterna pa lusa caminda 
nos ta cana riba e barancanan 
peligroso. Benjamin a percura 
pa stul pa nos ta comodo. Nos a 
hiba sandwich y Maya a corda 
riba refresco y kofie. Un berda- 
dero reunion di amigo. 
Christian y su mama tabata tira 
liña afo y hala liña aden, pero 
nan no tabata coy nada. Entre 
tanto e liña di hengel tabata 
keto bay den awa. Pa banda di 
ll’or e piscadonan a dicidi cu 
nan ta bay stop. Nos a cuminsa 
recoge cosnan pa hiba cas y 


bula fo’i awa na velocidad halto. 
Mescos cu nos gepi, needlefish 
ta landa na superficie di awa, y 
p’esey un persona cu ta snorkel 
no ta miranan. 

E soño di Christian ta pa un dia 
e por pisca un picuda of mihor 
ainda un marlin grandi. Mi ta 
sigur cu Christian lo logra esey 
y mi ta dese’e hopi exito. 


Christian a cuminsa hala aden 
e liña di su hengel. Di repiente, 
hopi emociona el a grita: “Tin 
algo na liña!” Nos tur a stop di 
recoge e cosnan y mira Chris- 
tian yen di expectativo. Despues 
di un rato, Christian a hisa su 
“catch of the day” riba baranca, 
un “needlefish” di mas o menos 
60 centmeter! Tabata e pisca di 
mas grandi cu el a yega di coy. 
E “needlefish” ta parce e “gepi” 
cu ami tabata coy den Lagoen 
na Playa tempo cu ami tabata 
mucha, pero e djentenan di un 
“needlefish” ta mas grandi y 
scerpi manera un zag pa corta 
concret. Needlefish no ta conoci 
pa ta peligroso, pero nan ta ata- 
ca lus di piscadornan den nochi 
scur. Tin por lo menos un caso 
conoci cu un needlefish a mata 
un mucha di 10 aña na Filipinas 
ora cu el a pusha su boca den e 
wowo di e mucha y penetra su 
sesonan. Esaki a pasa mas di 20 
aña pasa. Manera e pisca bulado 
cu ta su famia, e needlefish por 




Criminalidad ta sigui azota na St. Maarten 


Muchanan di 14 y 16 aña a hinca Frances mata 


PHILIPSBURG - Cu deten- 
cion di 3 mucha di 14 y 16 
aña na Sint Maarten polis ta 
spera di por resolvé e crimen 
caminda 3 mucha a puñalá 
mata un Frances di 21 aña 
10 dia pasá na momento cu e 
tabata sacando placa for di un 
ATM na Sint Maarten. 

E trio di muchanan aki a pu- 
ñalá Vincent Vannier y un 
persona mas na Simpson Bay 


den oranan di mardugá ora 
Vannier a bay lanta placa y en 
ruta pa hospital el a muri. 
Polis a arestá 2 di e muchanan 
diabierne y e di tres diasabra. 
Ta resultá cu e trio di hoben 
a pega pleito cu Vannier y su 
compañeronan y no ta trata di 
un caso di atraco. 

Vannier te di 8 victima di 
asesinato na Sint Maarten e 
aña aki, pero diahuebs ultimo 


tambe tabatin otro asesinato. 
Na tur tabatin 5 asesinato den 
un siman na Sint Maarten. 
Den e caso di e Frances cu e 
muchanan a hinca mata, un di 
e muchanan mes a bay warda 
di polis ora un di su compa- 
ñeronan a mustra dede riba 
di e como e asesino. 

Polis tin grabacion di e in- 
cidente caminda a puñalá e 
Frances. 

Delegacion di (JCI) Jaycees International 

na Parlamento 



jeugdconsulente, sra. Tromp-Croes, e vice-secretaria, llse Yarzagaray, e 
presidente di Parlamento Hubenil, J ean Dihnio Trappenberg conhuntamente 

cu presidente di Parlamento, Mervin Wyatt-Ras y griffier, sra. Jacqueline 

Bastien-Sherman. 


RECIENTEMENTE tabata di bishita 
serca Presidente di Parlamento un del- 
egacion di JCI representa pa e presidente 
juffrouw Jarisma Wouters, e secretaria 
di comision, juffrouw Melitza Tromp, e 
tesorero, juffrouw Giali y un consehoro 
incansable, sra. Elvia Angela. 

Mervin Wyatt-Ras, den presencia di 
Griffier di Parlamento, sra. Jacqueline 
Bastien-Sherman a mustra su aprecio 
pa e bon trabou di JCI y cu mucha muh- 
ernan hoben ta mustra cu nan tin hopi 
habilidad. 

Esnan presente a duna informacion 
encuanto un proyecto importante di 
seguridad den trafico titula “Trafico.... 
responsabel of culpabel”. 

JCI a trese padilanti cu e forum cu nan a 
organisa recientemente tabata un gran 
exito. A Sali na cla cu ta di importancia 
pa duna un bon ehempel. Pa loke ta trata 
ehecucion e financiamento ta di impor- 


tancia. JCI ta spera cu otro instancia por 
tuma e proyecto aki pa asina continua 
cune. Pa e delegacion jufrouw Mariela 
Pieternella a haci entrega di un rapport 
na Parlamento cu lo ser manda pa mi- 
embronan di Parlamento. Ta di spera 
cu comisionnan den Parlamento lo por 
tuma e topico aki y trata algun aspecto 
di dje. Presidente a gradici e delegacion 
y desea nan hopi exito cu e trabounan 
y e reto pa formacion di nos hobennan 
femenino den nos comunidad. 

-Ras un delegacion di Parlamento 
Hubenil. 

Durante dicho ocasion a intercambia di 
e tarea di Parlamento Hubenil, planes 
pa e anja venidero y na cooperacion cu 
Parlamento di Aruba. 

Ta importante cu Parlamento Hubenil 
ta profila su mes den hobennan y cu 
nos hobennan cu ta futuro di Aruba 
por laga nan voz resona. Ta importante 


alavez pa tene contacto cu Parlamento. 
Un ehempel ta pa medio di reunion cu 
comisionnan di Parlamento. Locual 
ta keda un reto ta pa miembronan di 


Parlamento Hubenil ta pa keda for di 
politica partidista. Presidente a desea e 
Presidente di Parlamento Hubenil hopi 
exito cu e trabou importante aki. 


Olga Buckley a bishita muchanan di 3 diferente scol 



DEN cuadro di e Festival di 
buki pa Mucha cu Biblioteca Na- 
cional Aruba a organisa, Olga 
Buckley a percura pa un bunita 
presentacion na tres diferente 
scol diabierna ultimo. Olga a 
conta e muchanan algo di su 
mes y su bukinan y el a papia 
riba e buki di mucha “Bencho 
ta dual”. Tambe el a conta algo 
di “Bencho ta gana un bais” cu 
ta cla caba pa bai librerianan 
local. Olga a splica e muchanan 
kico ta poesia, kico ta rima y 
kico ta poesia ritmico. Olga tin 


e experencia y talento pa tene 
e atencion di e muchanan pa 
basta rato. Algo cu no ta facil. 
Olga a traha un poesia special 
pa mucha di un burico namora 
cu e luna. Hunto cu e muchanan 
a lesa y a declama esaki. Much- 
anan a participa cu entusiasmo 
na e programa y a pasa pret. 
Nan a canta, bati man y a nan a 
toca instrumento. 

65 scol na Aruba a participa na 
e Festival di Buki pa Mucha. 
Biblioteca Nacional Aruba a 



Stichting Culturele Manifestat- 
ies NANA y ta wak bek riba un 
siman yen di actividad alegre 
pa mucha. A clausura e siman 
cu un fiesta dilanti biblioteca 
na San Nicolas. 


organisa e Festival di Buki pa 
Mucha den cooperacion cu 


Departamento di Enseñansa, 
Instituto Pedagogico Arubano, 




















































AWEMainta I Diamars 11 di November 2008 


Local 125 


Den torneo internacional naval na Ecuador 


Royal Power ta titula campeon invicto 
ganando 7 partido den fila 



DIA 30 di october ultimo e 
fuerte equipo di Royal Power 
a sali pa Ecuador riba un in- 
vitacion pa participa den un 
torneo internacional na Saliñas, 
Ecuador. 

E torneo inicialmente mester 
a tuma lugar entre 8 equipo 
pues dos pool di 4 equipo y e 
prome dosnan di cada pool lo 
bay hunga pa campeon. 
Lamentablemente ultimo ora 
Puerto Rico y un equipo di Flori- 
da a manda zeg af y pues mester 
a re-schedule ful e torneo. 
Aruba, Venezuela, Colombia, 3 
mihor selecionnan di diferente 
provencia di Ecuador a forma 
e 6 equiponan cu lo bay bataya 
den e torneo internacional aki. 


Royal Power a luci den e prome 
buelta ganando tur su partido- 
nan e.o. Padres di Venezuela y 
Manta di Colombia. 

Diasabra anochi despues di 
wega riba e caya principal 
tabatin presentacion tanto di 
Wilfrido Vargaz, Gran Combo 
y Elvis Crespo como regalo n’e 
provencia nobo di parti di e 
Gobernador na su pueblo. 
Fanaticada a drenta tereno 
despues di wega, unda Royal 
Power a titula campeon y ta- 
bata pidi hungadornan di Royal 
Power pa firma tanto pechi, 
bala y t-shirts na cantidad a la 
estilo di grandes liga. 


Organisadornan nunca por 
a pensa cu Aruba por a dal e 
lansamentonan duro di sling- 
shot di un pitcher Cubano di 
e forma aki. E pitcher a bin 
felicita henter e equipo di Ar- 
uba bisando prome biaha el a 
wordo bati di e manera aki den 
su carera unda Endy Croes ta 
contest’e cu den tur cos tin un 
prome biaha. Pierre Richardson 
ta sali Champion Batter kende 
porcierto tabatin un neck to 
neck race cu Nunn Flanegin. 

Ecuador mas cu claro a keda 
invita pa Champ of the Champs 
2009 cual lo tuma lugar dianan 
1 te cu 5 di july 2009 na veld di 
Kudawecha unda nan a priminti 
di lo bin cu un equipo fuerte 
Aruba. 




ooopoooooooooooooo 


o 

o 

o 

o 

o 

o 

o 


Ayera a campti anja e hefe mas tiefdi Leysner, de Caba 
& de Kort A ccoaa tan ts r esta Emile de Caba Se Eta 
baya felicitacioa di tar sa empleadonan ca ta maada 
bise: Daakipa e tremendo treat na Blossoms, nos ta 
spera ca Boss ayosa bopi... 


oooooooooooooooooo 

Museo Arqueologico 
Aruba ta recorda 
drs. Egbert Boerstra 

Pionero di investigacion arqueologico na Aruba 

CU honda pena Museo Arqueologico Aruba a tuma nota di e 
fayecimento repentino di drs. Egbert Boerstra, conoci na museo 
cariñosamente como Eb. 

Eb a yega Antiyas na 1970 pa fungi como arqueologo advisor. El a 
dicidi cu e ta radica su mes na Aruba ya cu p’e Aruba tawata e isla 
cu mas rikeza arqueologico. Den añanan 70 el a ehecuta varios 
investigacion scientifico na e.o. Tanki Flip, Santa Cruz y Canashito. 
Despues di hopi esfuerzo el a logra convence mandatarionan pa 
establece un lugar pa mustra e herencia arqueologico di Aruba y 
asina na 1981 a habri Museo Arqueologico. 

Den circuito scientifico internacional Eb tawata miembro activo 
di Asociacion Internacional di Arqueologia di Caribe (IACA) y 
autor di varios publicacion. Un gran parti di comunidad ta corda 
Eb pa e documentario Antilliaans Verhaal’ den cual el a duna un 
splicacion di Aruba su prehistoria. 

Danki na su esfuerzo un parti importante di nos herencia arqueo- 
logico a keda studia, documenta y cuida pa futuro generacion- 
nan. 

Eb tawata presente na celebracion di 25 aña di Museo Arqueo- 
logico y tambe tawata un invitado special durante e ponemento di 
prome piedra pa e compleho nobo di museo na Schelpstraat. 

Museo Arqueologico kier extende su mas sincero palabra di con- 
dolencia na señora Mavis, yiunan, demas famianan y coleganan 
di Eb. 

Museo Arqueologico Aruba 


MUSEO ARQUEOLOGICO ARUBA 

Schelpstraat 42, Oranjestad,ARUBA 
tel: (297)-582-28979 fax: (297)-583-8267 
archeo @ setarnet.aw 

Cu tristeza Museo Arqueologico Aruba a tuma 
nota di fayecimento di 

Drs. Egbert Boerstra. 

Eb tawata co-fundador di Museo Arqueologico 
y pionero riba tereno di investigacion 
arqueologico na Aruba. 

Ta manda sincero palabranan di condolencia na 
su señora, yiunan, demas famia y coleganan. 

Staff y Personal 
Museo Arqueologico Aruba 


Homber a logra haya su radio cu ladron 

a saca di su 

DIADOMINGO madruga, Centrale Post ta manda polis 
di Playa n’e parkeerplaats banda di DOW, na unda un 
homber ta warda pa asistencia. Eynan polis ta topa cu 
e homber R.N. naci na Corsow di 38 aña, kende ta bisa 
polis cu el a haya e bentana di su auto kibra y su radio a 
disparce. Ora cu polis tabata papia cu R.N. un guardia a 
bin y a bisa polis cu el a haya e choller Ziki scondi tras di 
mata y a core cune. Polis a bay busca n’e lugar na unda e 
choller tabata scondi y eynan nan a bin haya e radio di e 
auto y un peña. R N a reconoce su radio y polis a dune. 



Homber paranoide, kier pone 

fin na su bida 


PRESENCIA di polis a wordo 
pidi, diadomingo anochi pa 
7.30 ta bay na un cas na Cura 
Cabai, unda un homber lo tin 
mal intencion cu su mes. Ora 
cu polis a yega nan ta papia cu 
e homber S.J. di 46 aña, kende 
ta bisa polis cu e no tin ningun 
mal intencion cu su mes, pero 


si e ta sospecha cu mañan e lo 
no lanta na bida. 

POLIS a papia cune y e ta bisa 
cu e compania di telefon tin 
algo contra dje, ya cu nan tin 
cierto number di su telefon 
blokia. Polis a mira cu S.J. ta 
paranoide y a bis’e p’e regla 


e asunto ey cu e compania di 
telefon. 

Despues el a bisa polis cu e tin 
hopi enemigo y cu nan kier 
mate. Polis a bise p’e bay busca 
ayudo profesional. El a rabia 
formal y el ta pensa cu e polis 
kier sa cu e ta loco y a sera porta 
dilanti e polisnan. 



ELMAR 


"Senjor ta mi Wardador, mi no tin fa/ta di nada. 
Den cunucu diyerba berde e ta ponemisosega". 


N.V. ELMAR ta anuncia cu hopi dolor y tristesa, cu despues di un lucha cortico di 4 luna contra 
cancer, nos colega y amigo, 



Humberto Marce/ LACLE, 

miembro di Staf den e funcion di "Assistent Chef Verbruikersadministratie" a bay sosega den 
brasa di Senjor. 

Ta hopi dificil pa despedi di un colega y amigo, na un edad relativamente hoben di 48 anja y 
den servicio di N.V. ELMAR pa mas cu 25 anja. 

Humberto ta conoci como un persona masha amable y cu su gran sentido di humor sigur e lo 
laga un bashi enorme serca su coleganan. 

Gerencia, den nomber di Staf & Personal ta extende palabranan di profundo condolencia na su 
senjora Shirley y yui Anoushka y nietonan, na su senjora mama y tur su rumannan, famia y 
conocirnan. 

Dios duna boso hopi forsa cu fayecimento di boso ser keri y nos colega y amigo, Humberto, 
den e dianan dificil cu ta sigui. Dios duna Humberto sosiego eterno. 

Acto di entiero lo tuma lugar diarason, 12 di november 2008 pa 10'or di mainta na misa San 
Francisco y despues pa Santana Catolico den Boerhaavestraat. 

Señora 

Hulandes adicto 
na droga haya 
den 

chollerhouse 
despues di un 
siman 

DIASABRA den oranan di 
anochi, e homber B. v.d V., 
naci na Hulanda a bay Warda 
di Polis na San Nicolas y ta 
bisa polis cu su casa M.H. di 35 
aña, naci na Hulanda, tin mas 
cu un siman caba cu el a bay 
for di cas. 

E homber ta declara na polis 
cu su casa ta adicto na droga 
y segun el a haya sa cu e ta 
den compania di e homber 
Z.A.R.I.O. ta usando droga den 
e chollerhouse di un tal Toby. 
Tambe e homber ta bisa polis cu 
su casa ta un gender y e mester 
haya hormona. Polis a bay 
busca e muher n’e lugar cu B. 
v.d. V. aindicayatopacune den 
Juliana van Stolmbergweg. 
Ora cu polis a papia cune, el 
a bisa polis cu e no kier papia 
cu su casa y e mes lo meldo na 
warda di polis un dia despues. 
Polis a bay na cas di e homber 
pa pone na altura di locual cu e 
muher a bisa. E homber a bisa 
polis cu e mes ta bay papia cu 
M.H. 

Polis ta atende 
yiu homber 
rebelde cu a 
lanta man pa su 
mama 


E señora M.F.P naci na Aruba 
di 70 aña, diasabra pa 11.45 
a pidi asistencia di polis pa 
intermediacion. E ta bisa polis 
cu su yiu homber M.L.J. di 43 
aña, a rebeldea contra dje y 
a hisa man pe, como cu e no 
kier a dune placa p’e cumpra 
sigaria. 

Polis a papia cu e yiu homber y 
a mustra riba su comportacion 
y el a compronde. 


1 -* T Mementomori Fnneral Home N.V. 

jli J?, Yolanda - Leo - Eugene 

ffi iL\ II Tel: 5833358 - Fax: 5837711 

“ Pasobra el a bisa: “Señor, si mi mishi solamente 
cu Bo mantel, lo mi ta salba”. 

Cu honda pena pero conforme cu boluntad di Todopoderoso, nos ta 
cumpli cu e tristo deber di anuncia fayecimento, di mi casa, nos yiu, 
ruman, cuña, sobrino, primo, amigo y colega: 



Humberto Marcel Lacle 

3 augutus 1960 - 10 november 2008 


Na number di su: 

esposa: 

Shirley Lacle-Nicolaas 

yiu: 

Anuska Hazel-Nicolaas y esposo Marlon 

nietonan stima: 

Tayshaun y Tamiyah 

mama: 

Angela Lacle-Pietersz 

suegra: 

Flora Maria Lacle 

rumannan: 

Rudolf A.H. (Junior) Lacle 

Willem Amador (Boy) Lacle y Celina 
Mireya Lacle y Luis 

Roland Lacle 

cuñanan:na Aruba:Carlos Nicolaas 

Merry Nicolaas y Willem 

Romano Nicolaas y Deta 

Roland Niclaas y Essael 

na Bonaire: 

Tica Nicolaas y Famia 

Joe Nicolaas 

na Hulanda: 

Kathleen y Famia 

Raquel y Famia 

Monty y Famia 

Bertha Briceno y Famia 

Tanta y Omonan 

Iha: 

Shaquille Solognier 


Primanan cu semper tabata tey pe: 

Evita y Xiomara 
Nathaly y Aleydis y Famia 


Ayudantenan: Marietje, Sonja, Gloria y Daynis 

demas famia, amigo y coleganan 

Famia: Lacle, Pietersz, Arends, Oduber, Croes, Fowler, 

Zarraga, Nicolaas, Hazel, Briceño, Albertsz, 

Vrolijk. 

demas famia, amigo y coleganan, 

ta invita pa asisti na e acto di entierro cual lo tuma lugar 
diarazonl2 di November 2008 saliendo for di misa San Francisco 
pa ll’or di mainta pa Santana Catolico den Caya Ernesto Petronia. 

Restonan di nos defunto stima lo ta reposando na Misa for di 9’or di 
mainta den Misa San Francisco na Playa. 

Adres pa condoler na: Tunastraat 12, (Ponton) 

diamars 11 di november 2008 di 7’or 
pa 9’or di anochi 

Nos ta pidi nos disculpa cu si den nos tristeza, nos lo por a lubida di 
menciona cualquier persona of famia. 

Na lugar di flor of krans, un donacion na “Edmond Harms Foundation” 
lo wordo altamente aprecia. Lo tin un box disponibel den misa pa esaki. 



AD PATRES 

f n n e r a 1 h o m e 


van Rensselaerstraai 2 TeL: (294) 584-2299 

Sun Mirnlas - Aruba 584-8413 

E-mail: adpatres@sá ^P |t.aw Fax: (297) 584-2266 


“Laga tur locual cu ta sperami ta bunita, 

Laga tur locual cu mi encontra na caminda ta bunita, 
Laga tur locual cu ta rondonami ta bunita, 

Laga tur locual mi ta laga ‘tras keda bunita, 
y laga tur esakinan termina den tur buniteza” 


A fayece cristianamente: 



Gerardus Constantujn Salesman 

Mihor conoci como: Gerard of Henry 
Pensionado di W.E.B. NV 
* 1/9/1922 +7/11/2008 


Na nomber di su companera: 

+ Maia I. Tromp- Gavidia 

Su jiunan di crianza: Vda.Filomena (Mena ) Zievinger 
Vda. Marie Stella ( Stella) Feliciana 
Siegfried ( Bibi) y Lena Tromp 
Judith y Raffie Williams 
Hubert Johnny y Ramona Tromp 
Astrid y Caesar Colina 
Hoze ( Junior) y Sonia Tromp 
Raymond ( Monthy ) Tromp y Astrid Dinzy 
Elvis Tromp y Luz Ruiz 
Richard (Ichie ) Tromp y Grace Halley 
Sahaira Tromp y Tito Hinkel 
Vda. Julia M. Tromp Reyes 

Su ruman: Tante Dulcie Salesman na Hulanda 

Su Swa y cuñanan: Famia Gavidia-Kohler na Puerto Rico 
Anna Quandus, esposo y famia 
Vda. Amelia Gavidia-Christiaans y famia 
Venancio Gavidia 
Jacobo Gavidia, esposa y famia 

su nieta y nietonan: Angie y Mace, Angelaine, Alrric y yiunan 

Dika, Joseph y yiunan, Milouska y yiu, Inaira, 
Qurrin y yiunan, Carolina, Junior y yiu, 

Norman, Jaiella, Marylaine,Jeanne Pierre, Patrick, Deyon, Sigleen, 
Marlon y yiunan, Juraima y yiu, Kendrick, Gislaine, Charlotte, 

Richen, Julishka y yiunan, Vanesa, Edgar y yiunan, Xiomar, Dayen y 
yiu, Shanaya, Raisha, Suedeima,Jean Marc, Akeem, Elverson, Maikel, 
Jayleen y Jaydeleen, Tishem, Gresshon, Junior, 

Sulivien y famia, Maria y famia, Gilberto. 

Su sobrina: Patricia y demas sobrino y sobrinanan na Surnam. 
Famianan na Aruba, Surnam y Hulanda: 

Salesman,Gavidia, Tromp, Zievinger, Dirksz, Feliciana, Williams, 
Caraballo, Colina, Dinzey, Ruiz, Halley, Hinkel, Howell, Kock, 
Romano, Dania, Nicolaas, Croes, Amaya, Rafael, Daal, Huntington, 
Maduro, Reigina, Boelen, Kohler, Quandus, Martis, Ridderstap, 
Ridderstaat, Koolman, Giel, Farro, Wolf, Erasmus, Reyes. 

Ex-Coleganan di WEB NV 

Ta invita tur amigo bisiña y conocirnan pa asisiti na e acto di 
entiero cual ta tuma lugar Diaranson 12 di November pa 4’or di 
atardi na misa Santa Theresita na San Nicolaas y después saliendo 
pasSantana Catolico na San Nicolas. 

E resto mortal di “Gerard” lo ta reposa for di ll’or am pa 1.45 pm na 
cas Balashi WEB # 15 y después di 2’or pa 4’or na Misa Santa 
Teresita na San Nicolaas 


Nos disculpa cu si den nos tristesa nos por a lubida algun famia. 
Bishita di condolencia: Dialuna 10 di November di: 7 p.m pa 9 p.m. 
naBalashiWEB 15 

Nos ta lamenta cu después di entiero nos no por ricubi bishita di 
condolencia na cas. 

Polis ta detene ladron cu 
a kibra den auto 

DIASABRA madruga 00.40, polis ta bay na altura di Feng Da 
Supermarket, pa un pelea. Ora cu polis a yega nan ta topa cu 
e homber E.J.C.C. conoci como Cid Cabrera di 19 aña, kende a 
wordo gara pa ladronisia. El a kibra den un auto y a bay bende e 
articulonan horta cu e mesun doño. Polis a detene y a hibe warda, 
unda el a haya un cuarto gratis. 

Ladronisia riba 
beach ta ataca 
turista 

STRAND-POLITIE a bay diasabra 2 biaha pa atende asunto di 
ladronisia riba beach contra turistanan, unda ladronnan ta horta 
nan tas. 

E prome tabata na un na unda un turista a bay landa y a laga e 
tas bao di un palapa. Ora cu el a bolbe nan a bay cu e tas, pero 
despues tog un bewaker a logra haye den bari di sushi. 

E1 a haya su tarhetanan den dje y tambe yabi di kamber, pero 
cosnan manera holoshi y placa, a disparce. 

Na un otro highrise hotel, polis a bolbe bay pa un ladronisia di 
tas. E biaha aki, nan a coy un tas, mientras cu e turistanan a bay 
un rato n’e poolbar. Den e tas tabatin renchi, yabi di kamber y 
estuche di sigaria. E caso ta den investigacion. 


Pareha burachi kier cumpra 
gasolina sin placa 

Den auto tabatin 
2 mucha cu for di 
ora scol a caba, no a 
yega cas ainda 

POLIS di Playa a bay na pomp di gasolin Valero, unda un pareha 
bao di influencia di alcohol, tin problema cu e trahador di pomp. 
Ora cu polis a yega nan ta haya den e auto tres persona cu t’e 
muher R.M.V. di 29 aña, M.M.R. di 22 y B.E.O. di 19 aña, tur 
tres basta burachi. 

E homber tabata basta agresivo y e ta bisa cu el a duna e trahador 
di pomp 100 florin, pero nan no a haya gasolin. Polis a papia cu 
e trahador di pomp y e ta bisa cu nan no a haya ningun placa. 
E1 a bisa polis cu e auto ta para tambe na unda nan mester cum- 
pra nan mes como cu eynan ta selfservice. Polis a mira cu den 
e auto, tabatin dos mucha chikito, uno di 5 y e otro di 3 aña. E 
mucha di 5 aña a bisa polis cu, for di e ora cu su mama y tata a 
bin busca nan na scol, ainda nan no a bay cas. 

Polis a observa cu den e auto, tabatin yen di boter bashi di cerbes 
y biña. Como cu e auto no tabata adecuado p’e muchanan ta 
drumi den dje, y mirando su nan mayornan tabata bao di influ- 
encia di alcohol, polis a hiba e muchanan na cas di nan wela. E 
auto a wordo getakel y hiba warda. 


TA BENDE 


TERENO 

EEVGEDOM 

916M"na 
TanVi Leeudeft. 
Prijs 115.000 pamas 
mfonmcion 


yama 5911032 



Tel: 583-1400 
FaK: 583-1444 



PA TUR FIESTA 
PA MUCHA 

YAMA 

5923523 / 5838769 



UTIOOTOCH 

1553 

7554 

6265 


i Loterio 


ZUfiC 

6463 Scorpio 



AWE' 




intd 


BIGFQJR 

3516 


SUPERFOUR 

3052 


IfrFQDDA 03-08-22-25-30 


□/ARIO 

0135 

9997 

0876 


CCRSCW 

1125 

5819 

8028 


pervicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 


I Botica na Warda | 

Pabou di Brug:Botica Oduber 
Paribadi Brug:Botica C.Medico 

Dokter na Warda m 

Pabou di Brug: dr. 

Pariba di Brug: dr. v/d Linden 


Otro Servicionan 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis r 


Best Taxi Services 588-3232 


Coop. Ver. Tas 

ATS 

Arugas 


587-5900 

583-5361 

585-1198 


S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup(a)setarnet.aw. 
CUENTA Dl BANCO: C.M.B. #229- 
82600. B ENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
DIRECTOR: VictoriTokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

I nfluencia di un tata riba 
amor. 

Hopi prome cu un mucha muher adolecente haya su prome 
berdadero joncuman, of te hasta namorá, su actitud pa cu hende 
homber silenciosamente ta worde crea pa su tata. 

Ami ta un di e hopi sicologonan cu ta kere cu e relacion tata-yiu 
muher ta pone e base pa tur futuro envolvimento romantico. 

Si tata di un muher hoben ta un alcoholico y un choller, e yiu ey lo 
pasa su bida tratando di haya un homber cu por cumpli cu e 
necesidadnan cu su tata nunca a reconoce den su curason. 

Si e tata ta calido y ta duna cuido y proteccion, e yiu muher lo busca 
un amor cu ta igual na su tata. Si e tata ta kere cu su yiu muher ta 
bunita y femenino, e yiu lo ta inclina pa pensa asina tambe. Pero si e 
tata ta rechasa e yiu muher como un persona inatractivo y no 
interesante, e yiu muher ey probablemente lo tin problema cu su 
auto-estima te na edad di adulto. 

Mi a observa tambe cu e realacion di un muher cu su futuro esposo 
ta worde significantemente influenciá pa e manera cu e'la percibi 
autoridad di su tata. 

Si e tata tabata arogante y caprichoso durante infancia di su yiu 
muher, e ultimo aki lo ta inclina pa drenta pleitonan pa poder cu su 
esposo durante nan matrimonio. Pero si e tata a sa di mescla amor y 
disciplina na un manera cu ta mustra forza, e yiu muher lo ta mas 
comfortabel cu un matrimonio basa ariba 'duna y tuma', caminda no 
tin competencia pa tuma liderasgo. 

Asina hopi di loque ta bai den un matrimonio ta cuminsa cu tata di e 
muher. P'esey ta combini nos como tata, pa duna nos miho esfuerzo 
den lanta y educa nos yiunan. 



B&P Interface Aruha N.V. 

Consu/tanci/ rmd /’romiru; 


We are pleased to announce our training schedule for the month of November 2008. 
We can also provide these trainings as, customized In-Company training. 

► Notuleren (Starting Nov. 17) 

► Effective Communication (Starting Nov. 18) 

► How to Discipline Employees and Correct 
Performance Problems (Starting Nov. 25) 

For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 


0(t)MAR Categoria 5 

(melodia: Ajoo mi Dudu} 

Den Parlamento nos sa cu tin un djaca 
esun cu’a bende su alma pa dies placa 
awor ta pronkia cu pluma di Ma Mona 
0(t)mar a djis bisele, Hallooooo mi dudu 2x 

Pero en kier tende pasobra e tiun problema 
den su partido parce cu tiun dilema 
ta ken t’esun cu a menasa su lider 
Shon Nel mes a bisele, Ajooooo mi dudu 2x 

Yoo, ayoo, ayoo, ayoo 
Ayoo mi dudu 

Pero violencia a cambia su ignorancia 
Su man a los, dal Ma Mona den su ansha 
awor e ‘meester’ tin un titulo mas acerca 
‘Blijf van mijn lijf, o Djaca’ ajooo burdugu 2x 

0(t)mar a pasa di un Tormenta Suave 
bira un Horcan di Categoria cinco 
a flur e djaca hera mand’e foi tino 
ta grita so el a grita...Pordon mi dudu 2x 

Un advertencia ne macho cu ta pensa 
pa imita e gran djaca sinberguensa 
Nos ta colga bo sunu, hunta na stropi 
cabes abou na un neishi...Fruminga brabo 2x 

By by by by.ajoo shon djaca 

yoo ayoo ayoo ayoo.Blijf van mijn lijf man 

Watchiwoman 



TIPO Dl CAMBIO OFICIAL 

Valido pa 11 November 2008 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.50 

1.52 

1.55 

Engelse Pond Sterling 

2.75 

2.80 

2.82 

Zwitserse Frank per CHF. 100 

151.36 

152.08 

152.43 

Ned.Ant. Gulden perANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

177.90 

179.53 

180.37 

Euro per XEU. 100 

227.52 

229.80 

230.68 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


lAries 


21 Mrt-20 Apr 


i§> 

Bo mester tin e obhetivonan mas cla ora bo 
plantenan na bo superiornan. Dl e conversacion ey ta depende 
e exito di e proyecto. Den amor, atencion cu peleanan absurdo 
pa jaloezie sin motibo. Siña controla bo mes. Bo mester drumi 
mas y mihor. 


Horoschoop 



TaUrO 21 Apr-20Mei 


Kizas bo ta sinti cu bo trabao no ta wordo aprecia. 
Den dianan aki ta probabel cu bin peleanan cu compañeronan 
di trabao. Tene cuidao ora bo demanda hopi, focus mas 
energia riba bo plannan. Den tereno di amor, lo bo biba 
momentonan di pasion cu bo pareha, si bo no tine ainda ta 
posibel cu lo bo conoce un hende special cu lo haya tur bo 
atencion. 




Geminis 


21 Mei - 20 Jun 


Bo lo ta hopi lanta awe, y esey lo haci cu lo bo 
wordo elogia door di bo hefenan y coleganan. Bo ideanan lo 
wordo tuma na cuenta y nan lo ta e centro di atencion den 
area profesional. 



Cancer 


21 Jun - 20 Jul 


Lo bo cuminsa e dia cu algun problema di 
entendimento den area laboral, pero no preocupa, e lo cambia 
durante dia. No discuti di mas ni bisa cosnan di cual bo lo por 
arepenti despues. Bo lo kier pasa mas tempo cu amigonan 
y familiarnan mas cercano. Evita excesonan di cuminda y 
bebida. 


LeO 21 Jul - 20 Aug 

Atencion: no discuti cu coleganan di trabao, corda 
cu nan ta sinti e mesun presion ora nan tin tareanan extra. 
Bo no ta e unico cu ta sinti su mes yen trabao. Den tereno di 
amor, bon momentonan di pasion intenso cu bo pareha. 




Virgo 21 Aug - 20 Sep 


Cambionan positivo den tereno laboral. Kizas lo 
bin proyectonan nobo cu lo ponebo pensa riba bo situacion 
actual. Usa bo poder maraviyoso di analisis y lo bo wak cual ta 
e salida optimo. Den amor, bo pareha kizas lo demanda mas 
atencion, e dianan aki bo ta un tiki leu. 


aF Libra 21 Sep - 20 Okt 


Ta un bon momento pa pone den cla e 
obheitivonan futuro y organiza bo mes den tareanandiario 
pa evita confusionnan cu bo compañeronan di trabao. Den 
tereno afectivo kizas bo ta sinti cu nan no ta comprondebo 
completamente. Bo lo mester analiza bo posicion ora bo 
demanda mas di bo pareha. 


^ COr P’ 

Dianan confli 


O 21 Okt-20 Nov 


conflictivo den plano laboral. Hopi duda 
entre bo coleganan. Pesey y pa falta di serenidad, bo por cai 
den precipitacionnan y erornan grave. Analiza tur cos prome 
bo actua. Den tereno sentimental ta bon pa bo laga di ta 
asina demandante y caprichoso. Purba calma bo nervionan 
y ansha. 


litario 21 nov 


20 Dec 


j^Sag 

Etapa den cual bo mester analiza si realmente ta 
hacibo feliz pa continua e actividadnan cu bo ta realiza. Kizas 
ta e momento pa pleita pa loke realmente bo kier. Lo bo haya 
algun respuesta den paz di bo hogar, cu bo sernan stima cu ta 
apoyabo asina hopi. 


Capricornio 21 


Dec- 20 Jan 


Bo ta den un etapa di creatividad y pesey tur loke 
bo propone na bo hefenan lo wordo reconoci y elogia. Cuidao 
cu jaloezie entre bo parnan. Den ambito di sentimentonan, lo 
bo biba momentonan pleno, di gran seguridad y union cu bo 
pareha. 


Aquarius ii 


20 Feb 


Den e dianan aki bo lo ta ansha y cu exceso di 
trabao. Ta prudente y no malgasta bo tempo den tareanan 
cu no ta dunabo hopi. Bo trabao bale hopi. Problemanan 
economico lo afecta bo relacion cu familiarnan, ademas bo lo 
ta hopi nervioso, pesey bo no lo sintibo bon na ningun lugar, 
specialmente na cas. 



Piscis 21 Feb - 20 Mar 

WjjF Conflictonan laboral ta na caminda. Bo mester 
reconoce cu algun eror cometi ta bo responsabilidad. No 
culpa bo hefenan di tur cos. Afronta e desafio di mehora e 
cosnan cu por drecha ainda. E no lo ta un bon dia tampoco 
pa afectonan, posibel peleanan familiar y discusionnan cu bo 
pareha ta conduci na replantea algun situacion cu ta molestia 
for di algun tempo caba. 









































301 Local 


Diamars 11 November 2008 I AWEMainta 



Despues di a haci un reparacion extenso riba dje 

Centro di Pesca Hadicurari y Santa 
Rosa a entrega boto na Mirto Perez 



DIABIERNA ultimo, Centro 
di Pesca Hadicurari, hunto 
cu Santa Rosa, Comision di 
Boluntario, a invita tur famia 
y amigonan, haci entrega di 
e boto Sharissa na sr. Mirto 
Perez. 

For di Santa Rosa, un caravana 
a sali pa Club Nautical, caminda 
e boto a wordo baha y di e man- 
era aki a inicia su biahe inicial, 
despues di a haci un facelift 
cune. 

Mirto Perez ta un piscador y su 
boto tabata den un estado hopi 
deplorable. Pa motibo cu Mirto 
Perez su situacion personal, 
tanto salud como economico, 
no a permiti’e drecha e boto na 
su deseo, amigonan a uni y a 
acerca Centro di Pesca Hadicu- 


rari y Departamento di Agricul- 
tura, Cria y Pesca (Santa Rosa) 
p’asina yuda Mirto. 

Asina a recauda fondo y a per- 


cura pa haci e trabaonan nec- 
esario. Un palabra di pabien ta 
bay na Mirto Perez, kende dia- 
bierna, su emocionnan tabata 


hopi halto y tambe ta gradici 
un y tur cu n’e forma aki a sa 
di pone e boto “Sharissa” bek 
den awa. 


Nos Mundo Loco 


Ladron sin brasa ta 
horta television 

Polis na Alemania ta en busca di 
un ladron sin brasa cu a logra cana 
sali for di tienda cu un television di 
24 inch. 

Dos ayudante a usa klem pa wanta 
e television na e curpa di e homber 
promer di a yude sali for di e tienda 
na Munich, Alemania. 

Staf no a no a realisa kiko a pasa 
te ora nan a nota cu un television 
tabata haci falta for di su stand y a 
mira den e grabacion di e camara di 
seguridad. 

Un vocero policial a bisa: Staf sola- 
mente a realisa di e robo despues cu 
nan a mira cu un television di muestra 
na tabata na su stand.” 

“Ta duru pa kere cu e vista di un 
homber sin brasa saliendo for di un 
tienda cu un television gigante wanta 
na su curpa na a haya e atencion di 
ningun hende.” 

Helicopter ta spanta 
cumpradornan 

Rumanonan di compra a ser spanta 
ora un helicopter a ateriza entre 
autonan den e parkeerplaats di un 
supermarket. 

E helicopter a baha dos homber cu a 
cana drenta den e Real Supermarket 
na Bacau y a bin un ora despues pa 
buscanan di nobo. 

E testigo Georgeta Stoica a bisa: “E 
cos ey simplemente a baha eynan, 
no tabatin ningun tipo di seguridad 
of proteccion, nada.” 

“E biento tabata hopi fuerte pafor y 
e helicopter facilmente lo por a dal 
den e palo di luz of kabelnan. Ken 
sa kiko por a pasa.” 

Radu Bondar, hefe di e aeropuerto di 
Bacau a bisa cu e aterizahe ta legal 
solamente si e pilot a haya permiso 
for di e supermarket. 

Pero leynan di aviacion civil di 
Rumania ta bisa cu helicopter no ta 
permiti pa baha den areanan popula 
sin medidanan di precaucion. 

John v.d. Biezen, miembro di AVP 

Criminalidad y detereoro social a aumenta 

drasticamente na Aruba 


ARUBA ta ser sacudi ultimo añanan pa 
un ola di criminalidad creciente. 

Nos por observa cu no ta solamente ta 
trata di hendenan grandi pero tambe di 
hobenan.Un otro fenomeno creciente 
den e ultimo añanan ta e crecemento 
di cantidad di adicto.. Den e grupo di 
adictonan aki nos por mira lamentable- 
mente hopi hoben envolvi, cu ademos di 
ta adicto nan ta bay over pa e siguiente 
paso cu ta kibra y horta pa asina satisface 
nan vicio. Pueblo por observa tambe 
cu ultimo añanan, Gabinete Oduber 4 
a crea un ambiente ideal den centro di 
Oranjestad pa fomenta criminalidad y 
molester na comunidad. Ta trata aki 
di un shelter pa hospeda adicto, pero 
no cu miras riba e mehoracion di salud 
fisico, mental y tambe reintegracion di 
e adictonan den comunidad, pero cu 
miras pa hinca tonelada di placa di huur 
di e edificio pa asina beneficia amigonan 
di minister. Esaki ta algo sumamente 
lamentabel, caminda ta ser hunga cu 
sentimento di adictonan, di familiar di 


adictonan cu ta anhela na un speransa 
pa cambio di bida. A ser hasi un calcu- 
lacion cu pa cada adicto den e shelter ta 
ser gasta un suma di 100 mil florin pa 
aña sin ningun resultado positivo pa cu 
e famia ni tampoco pa nos comunidad. 
Ta keda demostra un biaha mas e vision 
y determinacion di Gabinete Oduber 4 
pa enrikese nan mes y tambe familiar 
di ministernan y campañadornan di 
partido MEP. Mientras criminalidad 
ta creciendo na un forma spantoso na 
Aruba, Gabinete Oduber 4 ta corta den 
presupuesto di Husticia y ta invertie por 
ehempel den e proyecto ilegal di Sleep- 
ing Police cu a costa pueblo pagador di 
belasting un suma di alrededor 200 mil 
florin y cu despues a desenboca den un 
supuesto disputa entre Minister di Infra- 
structura y Minister di Husticia, caminda 
e sleeping policenan aki a wordo kita. 

E cantidad di placa aki cu a bai pa 
un primo di Minister di Husticia pa e 
proyecto ya menciona, por a ser usa pa 
inverti den Cuerpo Policial di Aruba pa 


asina por tin suficiente personal (blauw) 
pa duna pueblo un alivio den e situacion 
di criminalidad reinante. 

No solamente den e situacion di crimi- 
nalidad pero tambe den e situacion 
caoticio di trafico. Otro cantidad di 
placa cu por a wordo usa entre otro 
pa cumpra papel pa scolnan, renoba 
y restaura scolnan, ta e suma di placa 
cu ruman di Minister di Husticia, cu ta 
abogado, a gana pa representa Minis- 
ter Marisol Lopez Tromp den un caso 
contra un canal di television, caminda 
cu Minister Marisol a perde e caso, 
pueblo tambe a perde, pa motibo cu ta 
pueblo ta paga pa e caso y caminda cu 
e gran ganador ta e ruman di Minister 
diHusticiaunbiahamas. Nospormira 
claramente unda e placa di BBO y me- 
didanan ta bay. Mientras cu hopi hogar 
den pueblo ta sufriendo a consecuencia 
di e maneho financiero cruel di gabinete 
Oduber 4 , caminda hopi hogar ta ser 
dividi pa motibo di mayornan cu tin cu 
traha 2 trabao pa asina trece suficiente 



entreda pa sobrevivi e costo halto di bida 
ocasiona pa dicho maneho y caminda 
yiunan ta tuma rumbonan no deseabel 
pa motibo di e ausencia di e mayornan 
den e hogar. 

Partido AVP lo trece cambio den e 
maneho di adiccion, caminda lo en- 
volvi instancianan social y caminda e 
iglesianan Cristian ta bonbini pa asina 
hunto nos por traha pa trece un alivio 
den e situacion reinante di adiccion y 
criminalidad. 


Reaccion di IASA seccion di Inmigracion pa cu 

Tardansa den prosesa pasahero 


RELACIONA cu e situacion 
cu a presenta tanto diabierna 
como diasabra na Aeropuerto 
Internacional di Aruba pa cu 
e inklaring y uitklaring di pa- 
sahero na Inmigración, In- 
stituto Alarma y Seguridad 
Aruba (IASA), departamento 
cu ta encabesa e seccion Inmi- 
gración, kier duna un reaccion 
y clarificación: 

Inklaring pasaheronan door di 
personal di Inmigración: 
Inmigración diabierna ultimo a 
conta cu 10 personal na e booth- 
nan pa klaar-in pasaheronan 
na Aruba, esey riba su mes no 
tabata e problema cu a causa e 
filanan largo. Mas bien a trata 
di pasaheronan cu ta dispone 
di un pasport tipo 1 , cu ta uno 
cu e sistema nobo di RADEX 


no ta capta tur e información 
y cu e personal di Inmigración 
mester yena tur e información 
den e sistema. Dus e paspoort 
di tipo 1 , no tin e asina yama 
‘chip infomativo’ cu tur pasport 
moderno mester tin. Adicional- 
mente, tabata e caso cu mayoria 
di vuelonan a origina for di 
paisnan cu ta rekeri un visa pa 
drenta Aruba, di cual tambe 
pasaheronan mester wordo 
procesa door di e programa di 
Registro Personanan Señala 
(RPS). E proceso menciona ta 
uno necesario pa sigura nos pais 
encuanto combatimento contra 
ilegalidad y criminalidad. 
Uitklaring pasaheronan door di 
personal di Inmigración: 

E personal di Inmigración, 
diasabra a conta solamente cu 
3 uitklarings ambtenaar dus 


tres so tabata den operacion. 
Ta asina cu 5 personal a meld 
zieky cu IASA a haci su esfuerzo 
pa haya personal pa reforza e 
ploeg. Tabata e caso cu hopi 
di nan ta rust of cu vacantie y 
tambe e personanan aki no ta- 
bata disponibel via telefon. No 
por a exihi mas di e personal ya 
cu ora di nan shift nan ta keda 
overwerkt y tambe nan mester 
di nan descanso pa nan por subi 
nan siguiente warda. Ta trata 
mas tanto di un domino effect 
door cu e dia anterior cu tabata 
diabierna e personal di Inmi- 
gracion a sinta mas cu 6 hora 
straight sin por a haya tempo pa 
come ni tampoco pa usa baño 
cual ta causa hopi cansancio 
fisico y stress mental. 

E situation cu a presenta diasa- 
bra ta e siguiente; 


Tabata tin entre e oranan di 12or 
di merdia pa 6or di atradi un to- 
tal di 31 arrival flights; di cual 
3169 pasahero mester a wordo 
ingeklaard door di e sistema di 
control nobo RADEX y cu 10 
persona tabata disponibel pa 
esaki. Ta di enfatisa cu esaki ta 
representa 80% di e total arrival 
nan pa e dia ey, dus mas tanto 
ta papia di un bottleneck effect 
ora cu un cantidad grandi ta 
yega Aruba den un tempo di 6 
hora. Y na e US bound depar- 
ture tabata tin 18 vuelo cu total 
di 1977 pasahero pa klaar-uit 
entre lor cu 5or di atardi cu 
3 personal di inmigracion. 
Anteriormente, personal di in- 
migracion ta tuma e ED card y 
usando e sistema di barcode pa 
swipe esaki, controla informa- 
cionan, visualmente controla e 


paspoort y stempel esaki, antes 
a dura 25 seconde. Pero awor e 
sistema di RADEX/RPS ta scan 
e paspoort completo y e ED 
card, cual ta dura ongeveer 30 
seconde pa cada pasahero. No 
obstante cu tin hopi paspoort 
cu no ta dispone di un chip 
cu ta contene tur informacion 
of e paspoort no ta dispone di 
un Machine Readable Zone 
(MRZ) di cual e personal di 
inmigración mester type cierto 
información manualmente - cu 
ta tuma mas tempo. 

Ta ser pidi di parti di IASA sec- 
cion di Inmigración pa tene 
cuenta cu den e prome fasenan 
di e sistema nobo RADEX/RPS 
por bin tardanza na ora di pro- 
cesa documentonan na entrada 
of salida na nos puertonan. 

Pa di 6 aña consecutivo 

Atendencia grandi pa sera conoci cu “Power 
Equipment” nobo na WEMA Ponton 


TA trata aki di un di e even- 
tonan “Power Equipment Ex- 
travanganza” di mas grandi cu 
WEMA a organisa. 

UN grupo grandi di invitado 
for di mayoria di compania di 
construccion y mantencion, 
carpinte, metsla, mecanico 
y aficcionado di herment na 
Aruba a acepta e invitacion di 
WEMA pa atende na nan evento 
anual siman pasa. Durante e 
gran evento aki representan- 
tenan di marcanan renombra 
di machine y equiponan di tra- 


bao tabata presente na WEMA 
Ponton 

E companianan responsabel pa 
marcanan renombra manera 
“Black & Decker”, “DeWalt”, 
“Delta Shopmaster”, “Porter 
Cable”, “Makita”, “Milwaukee”, 
“Hitachi”, “Skil”, “Dremel” y 
“Rotozip” presente na WEMA 
Ponton pa demostra y contesta 
tur tipo di pregunta relaciona 
cu e machinnan cual tabata 
visibel y obtenibel na tur cu 
tabata interesa. WEMA a intro- 
duci un liña nobo cu ta “Bosch” 



cu tambe ta uno di super bon 
calidad. 

Riba e fotonan adhunto por 
aprecia momento cu tabata haci 
demostracion na tur e invita- 
donan, mientras cu gerencia di 
WEMA hunto cu e liñanan di 
“Power Equipment” a rifa algun 
producto bao di e invitadonan. 
WEMA ta orguyoso di por t’e 
compania preferi pa tur esnan 
cu ta usa e productonan aki 
durante nan trabaonan di tur 
dia of p’esnan cu ta mantene 
nan propio cas. 




















































































